Skat.dk: C.A.5.16.2.2 Hovedaktionærer mv. og ansatte med væsentlig indflydelse på egen aflønningsform\nAfsnittet beskriver reglerne for beskatning af en sommerbolig, der stilles til rådighed af en virksomhed til en ansat hovedaktionær mv. og til andre ansatte med bestemmende indflydelse på egen aflønning, samt til en hovedaktionær mv., der ikke er i ansættelsesforhold.\nSommerbolig skal i dette afsnit forstås på samme måde som fremgår af afsnit C.A.5.16.2.1.\nEn hovedaktionær, der ikke er ansat i eget selskab, og som får stillet en sommerbolig til rådighed af selskabet, skal beskattes af rådigheden som udbytte opgjort på samme måde. Se LL § 16 A, stk. 5.\nAnsatte såvel som ikke-ansatte beskattes af rådigheden som personlig indkomst. Der er samtidig xarbejdsmarkedsbidragspligt efterx AMBL § 2, stk. 2. Den skattepligtige værdi udgør bidragsgrundlaget.\nArbejdsgiveren har pligt til at indberette rådigheden som led i ansættelsesforhold.\nReglerne er indført med lov nr. 459 af 31. maj 2000 (lovforslag nr. 237 af 29. marts 2000) og har virkning fra 2001.\nNedslag i forbindelse med formodningsreglen\nUndtagelse for personalesommerhuse.\nI SKM2017.362.BR tillagde byretten ikke en fraskrivelseserklæring betydning, som eneanpartshaveren havde indgået med sig selv, og hvori han havde anført, at sommerhuset skulle udlejes og at det ikke kunne benyttes af anpartshavere eller disses familiemedlemmer. Af udlejningsaftalens standardbetingelser fremgik det, at det var en forudsætning for udlejning, at ejeren også benyttede sommerhuset privat.\nI SKM2007.768.SR blev Skatterådet spurgt, om spørgeren ville blive anset som hovedaktionær, hvis han ejede 20 pct. af selskabets anpartskapital og stemmerne i selskabet. Det var tanken, at anpartsselskabet skulle eje en feriebolig i Tyrkiet. Skatterådet fandt, at spørgeren var omfattet af formodningsreglen i LL § 16 stk. 6 (nu 16 A, stk. 5). Der blev lagt vægt på, at spørger som anpartshaver var medlem af selskabets bestyrelse og havde vetoret ved en række beslutninger, der angik ejendommen. Da spørger var én af fem anpartshavere skulle han beskattes af en femtedel af det samlede beskatningsgrundlag.\nLandsretten stadfæstede i SKM2011.262.VLR byrettens dom, SKM2010.525.BR, hvor en hovedaktionær blev anset for at have rådighed over en sommerbolig, som hans selskab havde ejet i over ni år. Selskabets hovedformål var handel, og sommerboligen var i selskabet behandlet som et omsætningsaktiv. Under indtryk af at boligen i selskabets ejertid havde været udlejet, men ikke sat til salg, ligesom der i udlejningsaftalen ikke var givet afkald på hovedaktionærens ret til privat brug af sommerhuset, fandt retten, at sommerhuset var til rådighed for hovedaktionæren uden for de dokumenterede udlejningsperioder. Efter en samlet konkret vurdering nåede Landsskatteretten frem til det modsatte resultat i SKM2009.459.LSR. Retten fandt her, at en hovedanpartshaver ikke havde rådighed over to sommerboliger, der havde karakter af driftsaktiver i selskabet. Ejendommene var købt på grund af hovedanpartshaverens lokalkendskab og lå i meget kort afstand fra hans egen helårsbolig. I SKM2013.417.BR fandt retten tilsvarende i en konkret sag, at et sommerhus ikke havde været stillet til rådighed for hovedanpartshaverens private brug. Retten lagde vægt på, at sommerhuset var erhvervet med henblik på nedrivning og ikke med henblik på hovedanpartshaverens private brug, samt at erhvervelsen af sommerhuset var sket i selskabets interesse som investeringsobjekt.\nSe også SKM2017.508.BR, hvor retten efter en konkret bevisvurdering fandt, at et sommerhus ikke havde stået til rådighed for en hovedanpartshavers private benyttelse i de to år, hvor selskabet ejede sommerhuset. Retten lagde bl.a. vægt på, at erhvervelsen af sommerhuset skete som led i driften af selskabet og ikke med henblik på at sikre hovedanpartshaverens private brug heraf, samt at hovedanpartshaveren ikke på noget tidspunkt i selskabets ejerperiode havde anvendt sommerhuset til sit eget private formål.\nNedslag ved formodningsreglen\nHvis en hovedaktionær m.fl. bliver beskattet efter formodningsreglen i LL § 16, stk. 5, 2. pkt., har han eller hun mulighed for at få et nedslag i beskatningen, hvis andre råder over sommerhuset i perioder eller hovedaktionæren mv. betaler arbejdsgiveren for rådighed over sommerhuset.\nHvis der er flere ansatte hovedaktionærer m.fl., der råder over samme sommerbolig, kan de få nedslag i beskatningen, hvis andre personer (ansatte og ikke-ansatte) råder over sommerboligen. Det er et krav, at disse personer ikke er nærtstående. Se hertil SKM2017.205.BR.\nUdlejes sommerboligen til andre eller er den stillet til rådighed for andre ansatte, nedsættes den skattepligtige værdi forholdsmæssigt efter antallet af dage, sommerboligen stilles til rådighed for eller udlejes til andre personer (ansatte og ikke-ansatte). Det er et krav, at disse personer ikke er nærtstående. Nedslaget gives ikke i situationer, hvor flere ansatte hovedaktionærer m.fl. råder over den samme sommerbolig. Det vil sige, at nedslagsreglerne ikke kan benyttes af hovedaktionærer mellem hinanden.\nHvis selskabet/virksomheden benytter sommerboligen, fx til indkvartering af forretningsforbindelser, skal den skattepligtige værdi for den ansatte hovedaktionær m.fl. også nedsættes, fordi boligen er stillet til rådighed for andre.\nEksempel: Nedslag på grund af at boligen er stillet til rådighed for andre\nEn fri sommerbolig bliver i et givet år stillet til rådighed i 10 dage i højsæsonen for andre ansatte end den ansatte hovedaktionær. Den ansatte hovedaktionær får et nedslag i den skattepligtige værdi med 0,71 pct.-point ud af 16,25 pct.-point (1 uge i højsæsonen (½ pct.) + 3 dage af en uge i højsæsonen (3/7 uge à ½ pct.) = 10/14 pct. = 0,71 pct.). Den skattepligtige værdi af at have huset til rådighed hele året er herefter 16,25 pct. - 0,71 pct. = 15,54 pct. af ejendommens værdi.\nDele af sommerboligen bliver kun brugt erhvervsmæssigt\nHvis dele af sommerboligen udelukkende bliver brugt erhvervsmæssigt, er denne del af sommerboligen ikke til rådighed for den ansatte hovedaktionær m.fl. Den erhvervsmæssige del tæller derfor ikke med i beregningsgrundlaget. I de tilfælde, hvor flere ansatte hovedaktionærer m.fl. råder over den samme sommerbolig, fordeles den skattemæssige værdi ligeligt.\nUndtagelse for personalesommerhuse\nFormodningsreglen gælder ikke for personalesommerhuse. Ansatte hovedaktionærer m.fl. skal på lige fod med andre ansatte kunne benytte et personalesommerhus uden at blive omfattet af formodningsreglen.\nDer er følgende betingelser for, at hovedaktionæren m.fl. må benytte et personalesommerhus uden at blive omfattet af formodningsreglen:\nSommerboligen skal som led i et ansættelsesforhold stilles til rådighed for virksomhedens ansatte i 13 uger eller mere pr. år.\nMindst 8 af de 13 uger skal ligge i ugerne 22-34.\nDe øvrige ansatte må ikke have væsentlig indflydelse på egen aflønningsform, dvs. være omfattet af personkredsen, der er beskrevet i C.A.5.13.1.2.2.\nDe øvrige ansatte må ikke være hovedaktionærens nærtstående.\nDet er ikke muligt at komme ud af formodningsreglen ved at fraskrive sig retten til at benytte sommerboligen ud over de perioder, hvor hovedaktionæren mv. på lige fod med resten af personalet bruger boligen. Se SKM2002.223.LR, hvor en direktør, som var omfattet af personkredsen med bestemmende indflydelse, ikke kunne komme ud af formodningsreglen ved at fraskrive sig retten til at bruge sommerboligerne ud over de perioder, hvor han på lige fod med resten af personalet brugte boligen, fordi betingelserne om udleje i mindst 8 ud af 13 uger ikke var opfyldt.\nEn ansat hovedaktionær m.fl., som anvender et personalesommerhus, beskattes på samme måde som enhver anden ansat. Det vil sige, at der kun skal ske beskatning i de uger, hvor personalesommerhuset stilles til rådighed. De mest attraktive uger i et sommerhus er ugerne 22-34. Højsæsonen er således på 13 uger. Den ansatte hovedaktionær m.fl. kan derfor selv holde op til fem ugers sommerferie i sommerboligen i højsæsonen, uden at sommerboligen mister sin status som personalesommerhus, hvis sommerboligen stilles til rådighed for andre ansatte i resten af højsæsonen og minimum fem uger uden for højsæsonen.\nDet er muligt at dokumentere, at en selskabsejet sommerbolig har været stillet til rådighed for andre ansatte end den ansatte hovedaktionær m.fl., fordi selskabet som arbejdsgiver har indberetningspligt på sommerboliger stillet til rådighed for ansatte. Se § 9, stk. 2, nr. 4 i bekendtgørelse om skatteindberetning mv. efter Skatteindberetningsloven (BEK nr. 927 af 26. juni 2018). I tilfælde af, at sommerboligen er udlejet - til ansatte og ikke-ansatte - kan antallet af udlejningsdage eventuelt dokumenteres via bogføringen af lejeindtægterne i selskabet.\nUdtrykket "stilles til rådighed for andre ansatte" betyder efter Skattestyrelsens opfattelse, at det ikke er tilstrækkeligt, at medarbejderne har muligheden for at leje/låne sommerboligen i 13 uger, heraf 8 uger i uge 22-34.\n"Stillet til rådighed" forudsætter faktisk udlejning/benyttelse, da selskabet som arbejdsgiver alene har indberetningspligt, når en ansat faktisk benytter en sommerbolig, der er ejet af selskabet.\nLandsretten har i SKM2017.152.ØLR bekræftet, at udtrykket "stillet til rådighed" i LL § 16, stk. 5, 5. pkt., må forstås som en adgang til retligt at råde over sommerhuset. Den omstændighed, at et sommerhus er indkøbt og indrettet med det formål at fungere som personalesommerhus, fandt landsretten ikke kunne føre til andet resultat.\nSe SKM2002.223.LR, hvor der ved vurderingen af, om en direktør var omfattet af formodningsreglen, blev lagt vægt på, at betingelserne om 8 hhv. 13 ugers "anvendelse" ikke var opfyldt.\nHøjesteret stadfæstede Landsrettens afgørelse om, at en eneanpartshaver skulle beskattes af rådigheden over selskabets hotellejlighed. De udlejningsaftaler, der blev indgået i forbindelse med selskabets forpligtelse til udlejning af lejligheden, indeholdt forbehold for ejeren af den enkelte lejlighed til egen benyttelse i et nærmere beskrevet omfang.\nTidligere afgørelser, SKM2008.8.VLR og SKM2006.468.LSR\nPersonalegode skulle beskattes på grundlag af rådigheden over godet i modsætning til den faktiske benyttelse. Sagen vedrørte fri båd, men anses som en principiel afgørelse vedrørende rådighedsbeskatningen.\nxSagen angik bl.a., om skatteyderen skulle beskattes af fri sommerbolig, som følge af, at han som hovedaktionær i sit selskab havde fået stillet en ejendom med skov til rådighed af selskabet.\nByretten lagde til grund, at stuehuset på ejendommen havde været udlejet af den tidligere ejer, og at der ved købet medfulgte elinstallationer, varmeanlæg og inventar i badeværelse og køkken, således at huset kunne anvendes til fritidsbrug. Det forhold, at vandet fra ejendommens private vandværk ikke umiddelbart kunne anvendes til drikkevand, fandtes ikke at have været til hinder for en privat anvendelse.\nDa huset ikke havde været udlejet eller stillet til rådighed for andre og ikke kunne anses at være nødvendig for selskabet i forbindelse med driften af skoven, var der en formodning for, at skatteyderen som hovedaktionær og direktør havde haft ejendommen til rådighed som sommerhus eller fritidsbolig hele året, jf. ligningslovens § 16, stk. 5, 2. pkt.\nHovedaktionæren havde forklaret, at stuehuset havde været lånt ud til jagtarrangementer, i forbindelse med en loges sommerfest i skoven, til en lokal forening og til overnatning for en forretningsforbindelse. Retten fandt det ikke godtgjort, at denne anvendelse var sket i selskabets interesse. Hovedaktionæren havde derfor ikke sandsynliggjort, at han ikke havde rådet over sommerhuset til private formål, hvorfor han i medfør at ligningslovens § 16 A, stk. 5, jf. § 16, stk. 5, skulle beskattes af værdien af sin rådighed over ejendommen.\nAt hovedaktionæren ved købet af ejendommen havde erklæret, at ejendommen skulle anvendes til erhverv, og det forhold, at ejendommen ikke lå langt fra hans bopæl, kunne ikke føre til et andet resultat.\nVestre Landsret stadfæstede byrettens afgørelse om beskatning af fri sommerbolig af de grunde, som byretten havde anført.x\nxStadfæstelse af SKM2018.464.BRx\nEt selskab købte i 2010 et sommerhus og ifølge selskabets ejer til brug som personalesommerhus. Sommerhuset blev udlejet til selskabets ansatte og desuden anvendt i mindre omfang af selskabets ejer (som også var direktør for selskabet) og dennes far.\nSkatteministeriet gjorde gældende, at der kun forelå et personalesommerhus, hvis sommerhuset rent faktisk havde været udlånt eller udlejet til medarbejdere, og at medarbejderne derfor havde haft ret til at råde over huset i det i ligningslovens § 16, stk. 5, 5. pkt., krævede tidsrum. Denne betingelse var (ubestridt) ikke opfyldt.\nSelskabets ejer gjorde gældende, at der forelå et personalesommerhus, hvis medarbejdere havde en adgang til at råde i form af et stående tilbud om at leje eller låne sommerhuset i det krævede tidsrum. Denne betingelse var (ubestridt) opfyldt.\nMed henvisning til formålet med bestemmelserne i ligningslovens § 16, stk. 5, 2.-6. pkt., og forarbejderne til bestemmelsen fandt landsretten, at udtrykket "stillet til rådighed" i ligningslovens § 16, stk. 5, 5 pkt., skulle forstås som en adgang til retligt at råde over sommerhuset. Den omstændighed, at sommerhuset var indkøbt og indrettet med det formål at fungere som personalesommerhus, kunne ikke føre til et andet resultat.\nLandsretten gav derfor Skatteministeriet medhold og tilsidesatte Landsskatterettens forudgående afgørelse af 24. april 2014 (j.nr. 13-0012283).\nHovedaktionær ejede via sit holdingselskab et datterselskab, der igen ejede et sommerhus. Hovedaktionæren blev anset for at være skattepligtig af rådighed over sommerbolig, fordi han efter en udlejningsaftale med et bureau havde mulighed for en vis privat brug under nærmere angivne forhold. Der var ikke i udlejningsaftalen givet afkald på retten til privat brug. Beskatningen omfattede alle perioder, hvor der ikke var dokumenteret anvendelse til anden side. Der kunne ikke tages hensyn til, at huset i perioder havde været underlagt ikke nærmere dokumenterede reparationer.\nDirektør i aktieselskab, der sammen med hustruen ejede hele aktiekapitalen, var skattepligtig af rådighed over selskabets sommerhus. Retten fandt det ikke sandsynliggjort, at sommerhuset ikke blev benyttet privat.\nxDommen angår, om der i den dagældende ligningslovs § 16 A, stk. 6, nu § 16 A, stk. 5, jf. ligningslovens § 16, stk. 5, i indkomstårene 2011 og 2012 var hjemmel til at beskatte rådighed over en fritidsbolig på en skovejendom, og i givet fald, hvilken værdi der skulle danne grundlag for beskatning.\nSagen drejede sig om, hvorvidt et sommerhus tilhørende et anpartsselskab havde stået til rådighed for selskabets eneanpartshaver (sagsøgeren) i indkomstårene 2011-2012.\nSelskabet, der drev virksomhed med handel, formidling og investering i fast ejendom, købte sommerhuset i 2011 fra en sparekasse, der lå inde med en pulje af nødlidende ejendomme. Sommerhuset blev overtaget med en udlejningskontrakt for 2011. I umiddelbar forlængelse af købet af sommerhuset, blev sommerhuset sat til salg, og der blev indgået en aftale om udlejning for 2012.\nI henhold til udlejningsaftalen for både 2011 og 2012 havde selskabet adgang til at råde over sommerhuset, når dette ikke var udlejet, og i tillæg hertil var der i perioder i 2011 og 2012, hvor sommerhuset faktisk var spærret for formidling, og dermed ikke var udlejet.\nRetten fandt efter en konkret bevisvurdering, at sommerhuset ikke havde stået til rådighed for sagsøgerens private benyttelse i de to indkomstår. Retten lagde herved bl.a. vægt på, at erhvervelsen af sommerhuset skete som led i driften af selskabet og altså ikke med henblik på at sikre sagsøgerens private brug heraf, samt at sagsøgeren ikke på noget tidspunkt i selskabets ejerperiode havde anvendt sommerhuset til sit eget private formål. Der skulle som følge heraf ikke ske rådighedsbeskatning i de to indkomstår.\nSagen angik beskatning af værdien af fri sommerbolig efter dagældende LL § 16 A, stk. 9, jf. § 16, stk. 5, samt § 16, stk. 1, jf. § 16, stk. 5.\nRetten fandt på den baggrund, at sagsøgeren havde rådighed over sommerboligerne, hvilket han var skattepligtig af.\nSKM2013.579.BR Sagen drejede sig om, hvorvidt et sommerhus tilhørende et dansk anpartsselskab havde stået til rådighed for selskabets eneanpartshaver (sagsøgeren) i indkomstårene 2005 - 2007.\nSommerhuset havde i perioder været benyttet privat af sagsøgeren, i perioder været lejet ud gennem et udlejningsfirma og i perioder været til rådighed med henblik på fremvisning som demonstrationshus for et af sagsøgeren delvist ejet lettisk anpartsselskab, der opførte sådanne sommerhuse. Der var enighed om, at der ikke skulle ske rådighedsbeskatning i de perioder, hvor sommerhuset var udlejet til tredjemand via udlejningsfirmaet.\nRetten fandt det ikke godtgjort, at sommerhuset havde været et rent driftsaktiv i det danske anpartsselskab. Retten lagde vægt på, at sagsøgeren i årene 2004 - 2006 faktisk havde benyttet sommerhuset privat, samt at der i kontrakten med udlejningsfirmaet var taget forbehold for privat benyttelse i indkomståret 2007.\nRetten fandt det heller ikke godtgjort, at det danske selskab og det lettiske selskab havde indgået en lejeaftale vedrørende sommerhuset, hvorfor sagsøgeren fandtes at have haft rådighed over sommerhuset hele året, bortset fra de uger, hvor huset var udlejet gennem udlejningsfirmaet.\nDet lettiske selskabs betalinger for brugen af sommerhuset som demonstrationshus kunne derfor heller ikke føre til en nedsættelse af den skattepligtige indkomst, idet den aftalte brug ikke havde afskåret sagsøgeren fra at råde over sommerhuset.\nDet forhold, at sagsøger som udlandsdansker ikke - uden at risikere skattemæssige konsekvenser - frit kunne vælge at tage ophold i Danmark, fandtes ikke at kunne føre til, at han kunne anses for ikke at have haft råderet over sommerhuset.\nSagen vedrørte, om en hovedanpartshaver havde fået stillet et sommerhus til rådighed fra hans selskab.\nSelskabet havde købt sommerhuset med henblik på at nedrive det og opføre et helårshus, der efterfølgende skulle videresælges med profit. Projektet blev aldrig sat i værk, og selskabet havde i tre år ikke disponeret på anden vis over sommerhuset.\nLandsskatteretten havde fundet, at sommerhuset havde været stillet til rådighed for hovedanpartshaveren, hvorfor han skulle beskattes af værdien heraf, jf. den dagældende LL § 16 A, stk. 9. Landsskatteretten havde lagt vægt på, at selskabet ikke havde ejet andre ejendomme og ikke på anden vis havde disponeret over sommerhuset. Hermed skulle selskabet også lejefikseres.\nByretten fandt, at det efter den dagældende LL § 16 A, stk. 10, jf. § 16, stk. 5, ikke var en forudsætning for beskatning, at hovedanpartshaveren faktisk havde benyttet sommerhuset. Der skulle foretages en vurdering af sagens omstændigheder for at afgøre, hvorvidt sommerhuset havde været stillet til rådighed for hovedanpartshaverens private brug. Det var i den forbindelse ikke tilstrækkeligt, at selskabet ejede ejendommen.\nSKM2013.269.BR Retten lagde til grund, at et selskab måtte anses for ejer af en ejendom i Spanien, idet Vestre Landsret i en tidligere sag mellem selskabet og dets tidligere ejer vedrørende et ulovligt anpartshaverlån, havde lagt dette til grund.\nRetten fandt herefter, at anpartshaveren havde haft rådighed over ejendommen, idet selskabet ikke havde drevet udlejningsvirksomhed, og ejendommen derfor måtte anses for at være erhvervet for at stille den til rådighed for anpartshaveren. Der blev desuden lagt vægt på, at anpartshaveren ikke havde givet afkald på at benytte ejendommen, og at ejendommen ikke i øvrigt havde været udnyttet af selskabet.\nDet var uden betydning, om ejendommen faktisk havde været benyttet. Det forhold, at ejendommen ikke var beboelig, kunne ikke føre til et andet resultat.\nSKM2013.153.BR A ejede H1 ApS, som ejede 52% af H1.1 ApS. Sidstnævnte selskab købte en sommerhusejendom, som umiddelbart efter erhvervelsen blev udlejet. Lejeren var far til en anpartshaver i H1.1 ApS, og lejeren var i de to sidste indkomstår, som sagen omfattede, selv anpartshaver.\nRetten fandt, at udlejningen også var sket i anpartshaverens i H1 ApS' interesse, og at A derfor skulle beskattes af værdi af fri helårsbolig, jf. LL § 16 A, stk. 9. Retten lagde herved blandt andet vægt på, at A via H1 ApS løbende havde haft indsigt i og kendskab til H1.1 ApS' aktivitter, at han som berigtigende advokat havde været involveret i købet af ejendommen, og at udlejningen faldt uden for anpartsselskabets formål.\nHovedaktionærer var skattepligtige af en sommerbolig stillet til rådighed af deres selskab. Selvom grunden var opdelt i fem parceller, skulle beskatningen omfatte hele grunden. Det blev lagt til grund, at efter lejeaftalens ordlyd var denne indgået for hele ejendommen, og der var hverken ved hegn eller på anden måde foretaget en fysisk opdeling.\nLandsskatteretten fandt, at klageren, der var hovedanpartshaver i et selskab, ikke skulle beskattes i henhold til LL § 16 A af en rådighed over en lejlighed, købt af selskabet.\nLandsskatteretten fandt, at købet af lejligheden var erhvervsmæssigt begrundet og ud fra en konkret vurdering anså Landsskatteretten ikke klageren for at have haft rådighed over lejligheden.\nLandsskatteretten henså særligt til oplysninger om klagerens private forhold sammenholdt med, at lejligheden efter at have stået tom i flere år, blev udlejet og fortsat var udlejet.\nLandsskatteretten ændrede et bindende svar, således at der ikke skulle ske beskatning af en sommerbolig i Frankrig. Som begrundelse for kendelsen blev der lagt vægt på, at selskabet og dettes hovedanpartshavere havde fraskrevet sig rådighed over ejendommen. Retten henviste desuden til præmisserne i SKM2009.558.HR og SKM2010.525.BR, hvoraf det modsætningsvis kunne sluttes, at hovedanpartshaver udtrykkeligt kunne fraskrive sig rådigheden. Det var dog en forudsætning i kendelsen, at hovedanpartshaverne aldrig overnattede i eller i øvrigt tog ophold i lejligheden.\nHovedanpartshaver skulle ikke beskattes af to sommerboliger, der lå i nærheden af hans bopæl og var blevet købt på grund af hans lokalkendskab. Sommerhusene blev anset som driftsaktiver i selskabet, hvis hovedaktiviteter var opførelse og udlejning af sommerhuse.\nAktionæren i et selskab, der investerede i ferieboliger, der indgik i hoteldrift, ville ikke alene blive beskattet i de perioder, der var booket for privat anvendelse.\nHovedaktionærerne i et selskab, ville blive beskattet af værdi af fri sommerbolig ved selskabets køb af en ejendom, beliggende i et sommerhusområde. Aktionærerne ville ikke være afskåret rådigheden over sommerhuset ved et vilkår fra Naturstyrelsen om, dels at sommerhuset ikke måtte udlejes eller udlånes til feriebenyttelse og dels, at aktionærerne ikke selv benyttede det til ferieformål. Efter tilladelsen til selskabets erhvervelse af ejendommen fra Naturstyrelsen måtte sommerhuset gerne benyttes i forbindelse med pasning og vedligehold af ejendommen, men ikke til ren feriebenyttelse.\nHovedaktionær skulle beskattes efter LL § 16, stk. 5 af sommerbolig i Thailand. Den skattepligtige værdi skulle nedsættes med eventuel egenbetaling.\nSkatteyder skulle beskattes efter LL § 16, stk. 5 ved brug af beboelseslejlighed i Tyrkiet. Ejendommen var ejet af et tyrkisk selskab, der for 99 pct.'s vedkommende var ejet af et dansk holdingselskab. Skatteyder ejede 20 pct. i det danske holdingselskab. Han var medlem af bestyrelsen i selskabet og havde efter anpartshaveroverenskomsten vetoret over for en række beslutninger vedrørende ejendommen.\nHovedanpartshaver skulle sammen med anden hovedanpartshaver beskattes af rådighed over ejendom i Spanien, selvom han fraskrev sig retten til generelt at disponere over ejendommen og kun benyttede denne i perioder, hvor ejendommen ikke var udlejet til anden side og forudsat, at han betalte selskabet den udlejningspris, som udlejningsbureauet fastsatte (dvs. markedspris) for de anvendte perioder.\nAdministrerende direktør havde bestemmende indflydelse over egen aflønning efter LL § 16, stk. 5, 2. pkt. Han kunne ikke undgå beskatning efter formodningsreglen ved at fraskrive sig retten til at bruge sommerboligerne ud over de perioder, hvor han på lige vilkår med resten af personalet faktisk brugte dem.\nDirektør havde bestemmende indflydelse på egen aflønningsform og blev omfattet af formodningsreglen i LL § 16, stk. 5, 2.pkt. Han skulle derfor beskattes af udlejningsværdien for hele året, bortset fra de perioder hvor ejendommen var udlejet til anden side.


FC Helsingør henter Kevin Stuhr Ellegaard - FC Helsingør\nFC Helsingør henter Kevin Stuhr Ellegaard\nBy Rune Milling24/01/2020januar 24th, 2022No Comments\nMålmanden Kevin Stuhr Ellegaard vender hjem til Danmark efter mange år i udlandet og skifter med øjeblikkelig virkning til FC Helsingør.\nDen tidligere landsholdsreserve skal indgå i førsteholdets målmandsteam, ligesom han skal være en del af trænerteamet omkring klubbens unge målmænd.\n– Jeg er enormt glad for at få muligheden for at komme til FC Helsingør og være med i det projekt, som er ved at blive bygget op her. Jeg får muligheden for at arbejde med udvikling af unge mennesker med passion for fodbold, men jeg er først og fremmest fuldt fokuseret på at være målmand for klubben. Jeg har efterhånden noget erfaring, men jeg har masser af lyst til fodbold i mig stadigvæk, siger den 36-årige målmand ved kontraktunderskrivelsen.\nKevin Stuhr Ellegaard kommer til at indgå i det unge målmandsteam, hvor Christoffer Petersen, Christoffer Monty og Frederik Rej-Rosenqvist. FCH’s sportsligt ansvarlige, Brian Gellert, glæder sig til at se målmanden med et CV fra engelsk, tysk, dansk og senest svensk topfodbold arbejde i FC Helsingørs regi både med førsteholdet og i ungdomsafdelingen.\n– Vi har fået en mulighed for at styrke byens hold med en stor kapacitet på målmandsposten, og det er en fantastisk fyr, der både personligt og fodboldmæssigt passer perfekt ind i vores klub. Han kommer til at arbejde med både senior og ungdom og kan derigennem være med til at skabe en rød tråd i udviklingen af vores klub. Hverken jeg eller vores chef for ungdommen, Kenneth Rasmussen, var i tvivl, da muligheden bød sig, siger Brian Gellert.\nForrige NyhedFC Helsingør vandt træningskamp nummer to overbevisende\nNæste NyhedAftale om ungdomsafdelingen forhandlet på plads


Lækkre vandresokker med specielle polstringszoner - stor udvalg\nHiking Men Ocean\nDKK 149,95 DKK 120,-\nLækkre vandresokker med specielle polstringszoner\nHiking strømpen fra Rohner er en lækker, teknisk vandrestrømpe der kan holde dine fødder komfortable og tørre sommer, forår og efterår. Den har medium polstring og dens stærke sider er specielle polstringszoner på overfoden og skinneben, polstret høj hæl, elastisk zone i foden og at tåen er syet i hånden.\nDe går op over anklen og er designet specielt til vandring på stier, men kan også bruges til rygsækrejser og vandring i vildnis. Tåen er sat sammen i hånden for at gøre strømpen så behagelig som muligt uden generende sømme, og der er frotte i foden for komfort.\nMaterialet er en blanding af Thermocool polyester, polyamid, merino uld og elastan. Denne blanding gør at strømpen er behagelig at have på og ikke bliver for varm eller fugtig. En lækker teknisk vandrestrømpe til at gøre oplevelsen med vandrestøvlerne optimal.\nMateriale: 52% Thermocool polyester, 25% Polyamid, 22% merino uld, 1% Elastan (Lycra)\nFrotte i foden\nForstærkninger på overfoden og skinneben\nLæg vandresokkerne i kurven, så sender vi dem hurtigst muligt.\nVictorinox lommekniv Ranger Victorinox DKK 475,-


Nu er det et faktum: Danmark er i krise – Ekstra Bladet\n23 minutter siden Vil følge misbrug til dørs: - Det er vigtigt at få den rette hjælp 7 timer siden Holdt nullet i stort jubilæum 12 timer siden Nedlæg Rigsretten 45 minutter siden Politi efterforsker mulig bilbombe i Gladsaxe som drabsforsøg 39 minutter siden Dødstal efter jordskælv på indonesisk ø stiger til 62 23 minutter siden Vil følge misbrug til dørs: - Det er vigtigt at få den rette hjælp\nTorsdag d. 30. jun. 2011 - kl. 09:45 0\nNu er det et faktum: Danmark er i krise\nØkonomer håbede på, at der var tale om en fejl. Men tal fra Danmarks Statistik viser, at væksten faldt igen\nVi håber, at skuden vender, men vismændene må slå fast, at Danmark er i krise. (Foto: Colourbox)\nMen det ser ikke helt så skidt ud, som tallene indikerede i slutningen af maj. Her lå faldet i BNP på 0,5 procent. Det er nu opjusteret til et fald på 0,1 procent i årets første kvartal. I de tre sidste måneder af 2010 var faldet på 0,2 procent.\nSeniorøkonom fra Nykredit Markets, Tore Stramer, kalder dagens tal "en lidt kedelig nyhed":\nMen vi venter ny vækst\n- Vi er dog fortrøstningsfulde og forventer fornyet vækst i årets øvrige kvartaler. Fremgangen vil primært være drevet af en fornyet fremgang i privatforbruget og en fortsat pæn eksportvækst, siger Nykredit-økonomen og fortsætter:\n- Vi kommer dog ikke uden om, at genopretningen af dansk økonomi sker for stærkt nedsat kraft i øjeblikket, understreger Tore Stramer.\nLæs også: Arbejdsløsheden stiger igen\n- Det kan ske, når Danmarks Statistik kommer med yderligere revisioner af nationalregnskabet. Således plejer de store ændringer også først at bliver foretaget ved senere revisioner, påpeger han i en kommentar.\n- Nationalregnskabet efterlader stadig et billede af et ret svagt dansk opsving, men den her revision understøtter i hvert fald billedet af, at vi trods alt er på vej i den rigtige retning, siger han.


9. november 2016 Comments : 32\n9. november 2016 at 15:32\nÅh, sådan er vi nok mange der har det i dag….. Suk! Det bliver 4 lange år!!\n9. november 2016 at 15:44\nFire meget lange år…. Er i total Trump-denial!\nHele verden er jo vitterligt fra forstanden… 😳\n9. november 2016 at 15:49\nI øvrigt ikke et særligt flatterende foto!\n9. november 2016 at 16:07\nDet var heller ikke meningen….\n9. november 2016 at 17:51\nMen findes der nogen? Altså flatterende fotos?\n9. november 2016 at 18:01\nNej, jeg har i hvertfald ikke set nogen. Men de findes i mere eller mindre orange varianter. Og med interessante hårmæssige udfordringer også….\n9. november 2016 at 15:59\nJeg håber virkelig, at der er nogle der ved noget vi ikke ved om bemeldte herre … jeg er nærmest gået i sort.\n9. november 2016 at 16:08\nDet håber jeg så sandelig også! Måske – hvis vi er heldige – får han jokket så meget i spinaten hos sine partifæller, at han bliver handlingslammet. Men det er måske for meget at håbe på?\n9. november 2016 at 16:16\nMaude? Er det i dagens anledning? Jeg kan i hvertfald godt se ideen i lige at lægge mig lidt, til det hele går over. Fire års vintersøvn?\n9. november 2016 at 16:26\nNej, det var mere sådan permanent tænkt. Eller længerevarende, i hvertfald. Men nu du siger det, så passer det måske meget godt…. Ja, jeg tror sgu’ at jeg lægger mig under dynen i omtrent tusind dage. Så er der forhåbentlig et par vælgere, det har besindet sig i løbet af den tid?…. 😳\n9. november 2016 at 16:21\nWinter is coming 😔 I mere end én forstand.\n9. november 2016 at 16:27\nSo true, so sad! 😢😢😥\n9. november 2016 at 17:30\nJeg er optimist af sind og håbefuld, så jeg håber, det ikke bliver et mareridt.\n9. november 2016 at 18:00\nHåber du har ret!! Kom også lige i tanker om, at det statistisk set kun er 2% af vores bekymringer, der reelt bliver til noget. Jeg håber på, at mine 2% ikke har noget med Putin og Trump at gøre!\n9. november 2016 at 18:49\nDer er ikke noget mere irriterende end mennesker, som går rundt og siger ” hvad sagde jeg!”.\nMen min familie kan bevidne, at jeg et stykke tid har hævdet, at Trump formentlig ville vinde og blive præsident.\nGrunden, til jeg har været overbevist om at Trump ville vinde, er,at politikere i hele verden ganske længe har ignoreret betydningen af den stigende ulighed og den deraf følgende politiske populisme, iøvrigt fra både venstre og højre – ingen nævnt, ingen glemt.\nEn undersøgelse for nylig viste, at 2-3 % af danskerne lever i absolut fattigdom og enten ikke har råd til at opvarme bolig eller købe mad. Undersøgelsen viste også – mere skræmmende, at hele 16-17 % lever på kanten af denne fattigdom, altså i svær ulighed. Det er jo næsten 20 % af danskerne! I USA er det jo endnu værre, godt og vel 48 millioner mennesker kan ikke forsørge deres familie uden såkaldte food stamps fra staten. Mange af de her mennesker i USA – og herhjemme ved sidste folketingsvalg og valg om EU – har stemt i et ønske om forandring og et ønske om at sende establissementet et ordentligt vink med en vognstang, hvor idiotisk og barnagtigt det så end lyder.\nJeg kan sagtens forstå processen, men populisterne er desværre alene forankret i deres ønske om magt, som resten af den politiske verden er, så det vil ikke hjælpe dem.\nJeg ville gerne – som Lene – være optimist, men man må være komplet politisk tonedøv, hvis ikke man anerkender, at Trump har potentiale til at destabilisere hele verden og måske endda kaste os ud i krig.\nMin eneste positive tanke om dette er, at valget af Trump kan få danske politikere til at løsrive sig udenrigspolitisk fra USA og vende sig mod Europa, som vi rettelig deler større udenrigspolitiske interesser med. Det ser desværre så ikke ud til at være hverken vores statsministers eller udenrigsministers hensigt.\n9. november 2016 at 19:05\nJeg er også virkelig bange for, hvad det hele medfører. Der er en forfærdelig rammende parallel til 30’ernes Tyskland, og jeg håber, at politikerne i Europa kender deres verdenshistorie godt nok til at vide, at historien desværre har en utrolig kedelig tendens til at gentage sig. Jeg håber mine bange anelser gør mig til skamme en dag, men indtil da, der ryster jeg af angst i min grundvold…\n9. november 2016 at 19:39\nUngerne har bygget en snemand med ører. Tror den smelter i morgen. Det er 27 år siden Berlinmuren faldt. Lige i dag!\n10. november 2016 at 7:24\nJa, det er sgu’ vildt! Jeg husker stadig da muren faldt, og vi blev samlet i skolen og sad klistrede til skærmen på biblioteket! Det var historie!… Og nu er det Trump, der har skrevet historie…\n10. november 2016 at 8:24\nJa, hvad mon bliver det næste.\n10. november 2016 at 9:54\nJa, det er skisme vildt.\n10. november 2016 at 10:45\nJa, det er helt crazy!… 😳\n10. november 2016 at 11:19\nJeg melder mig i koret og siger what ?!?! men samtidig synes jeg Henriette har så fin og vigtig pointe – og jeg har også flere gange (bagne) tænkt de store ligheder retorikken har med 30’ernes Europa. Jeg håber, ønsker, og måske også tror på – at det ikke sker igen, men at vi har lært af historien, og at det er et absolut wake-up-call til politikerne om at tage den stigende ulighed død-alvorligt, for ulighed skaber lydhørenhed over sådanne mennesker som ham Trump…\nProblemet med Trump er, at hovedparten af dem, der bakker ham op, slet ikke kender verdenshistorien…\nVi må krydse alt hvad vi kan for at det kommer til at gå godt alligevel. Auch!…\n10. november 2016 at 20:13\nJeg tror simpelthen ikke, du har ret i, at de, som stemmer på Trump eller nogle af de danske ækvivalenter til ham, ikke kender verdenshistorien eller simpelthen er dumme. Det er lige præcis her, både eliten, middelklassen og det politiske etablissement går så grueligt galt i deres analyser – de overser den enorme angst og magtesløshed mange almindelige mennesker i arbejderklassen og den lavere middelklasse føler efter finanskrisen og de forringelser i det sociale sikkerhedsnet, som kom i kølvandet på den.\nDen umiddelbare krise er overstået, men den er først nu for alvor ankommet i manges dagligstuer. Opsparinger e blev brugt for at holde skindet på næsen dengang og nu skal der bare et enkelt fejltrin eller uheld til, før hele familien ryger ud over kanten.\nJeg vil nødig have ret, men indtil videre har jeg både forudsagt det danske nej til EU afstemningen sidste år, brevet og valget ag Donald Trump.\nJeg skal undlade at divertere med, hvad mine fornemmelser fortæller mig om det franske valg til foråret og Marine le Pen, samt det tyske valg til Forbundsdagen næste år. Det her er ikke fascisme, men det er sådan her fascisme starter, hvis ikke vi vågner op.\n10. november 2016 at 20:14\nBrexit, skulle det stå 🙂\n11. november 2016 at 10:38\nJeg ved sørme ikke hvad der kræves for at få folk til at få øjnene op for hvad der sker 😢\n11. november 2016 at 18:59\njeg håber verden overlever det\nJa, det må vi virkelig håbe! 😢\n11. november 2016 at 20:44\nJeg håber, at han bliver en god præsident. Men tiltro til det har jeg på ingen måde.\nJeg tror ikke, der findes tiltalende billeder af ham. Han er på alle måder uhyre usympatisk.\n12. november 2016 at 6:57\nJa, der er vist ikke andet at gøre end at se tiden an, og krydse både fingre og tæer alt hvad remmer og tøj kan holde… 😳\n13. november 2016 at 6:41\nWilder, Marine Le Pen, Trump.\nJeg er bekymret, meget bekymret.\n13. november 2016 at 9:32\nJa, det er virkelig en forfærdelig udvikling vi ser i disse dage… 😢\nSkriv et svar til Fruen i Midten Annuller svar\nArkiver Vælg måned august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015


Hvorfor spilde tiden med formularer? - Tjen penge på nettet - i din fritid - Tjen penge på nettet i din fritid\nI de gode gamle dage lød reklamen for Star-øllen:\n“- Når De har udfyldt denne blanket, får De en formular.\n– Jeg vil hellere, meget meget hellere have en Star!”\nDer er en masse pilleri, nusseri, småjusteringer m.v. forbundet med det at lave en formular. Selv i programmeringssproget PHP bliver alting hurtigt besværligt, og inden man får set sig om har man brugt en time på at designe formularens udseende og den samme tid (mindst) på at klare den bagvedliggende kode.Dernæst er det værste, faktisk, at drønirriterende script-kiddies kan gå til angreb på mange af disse scripts, især fordi flere af navnene enten forklarer sig selv, eller fordi man jo altså kan komme ufatteligt langt med at kigge i kildekoder.Lad alt dette være fortid. Klik på banneret enten ovenfor eller lige under dette indlæg. Så kommer du videre til en endnu bedre forklaring af produktet. Prisen er kun 7$, og bemærk, at du i denne forbindelse kan tjene pengene hjem allerede første gang du laver bare én formular (gennem den sparede tid), samtidig med at du selv kan sælge produktet, og dermed tjene disse 7$ igen, igen, og igen.Hvad venter du dog på? 🙂\n← Den rigtige webhost er yderst vigtig\nFingeren ud af gaskanalen! →


2-personersværelse ved siden af UNC & downtown Chapel Hill - Airbnb\n90 % af nylige gæster har givet Bibb en 5-stjernet vurdering i kommunikation.\n… De høje lofter, to store vinduer, dekorativ pejs og kappe, antikke dobbeltsenge og toilettet med håndvask tilbyder et vindue til en svunden tid. Et andet badeværelse med badekar og bruser er lige nede ad gangen.\n… Men sengene med fælles natbord, futon sofa med sidebord, høj indbygget boghylde, og stort klædeskab med fuld længde spejl gør det praktisk for moderne mennesker.\n… Det er også meget praktisk. Lige uden for værelset er der en computerstation. Ved siden af er en vaskemaskine/tørretumbler, jern i det fælles badeværelse (nævnt ovenfor). Nede ad gangen er et fuldt udstyret køkken, delt med de andre gæster i huset).\n… Lige uden for værelset til venstre er døren til verandaen, som har udsigt over gaden og er et godt sted at sidde eller underholde.\n… Værelset er separat tastet med sin egen kombination lås og deadbolt. Når din reservation er bekræftet, får du koderne for låsene udefra og til dit værelse, så du kan tjekke ind og komme ind døgnet rundt.\nDette værelse er en del af Center for Human Science, som består af syv huse med aircondition på sin egen 2 acre campus i hjertet af Chapel Hill. Drives af en non-profit organisation chartret i 1981 for at fremme tværfaglig kommunikation i adfærds- og samfundsvidenskab (det gennemførte de berømte Nags Head oceanfront konferencer i 25 år), Centret giver kort- og langsigtede indkvartering til dimittender, fakultet, og medlemmer af offentligheden interesseret i at forstå den verden, vi lever i. Det sponsorerer også foredrag og seminarer.\n4,55 ud af 5 stjerner fra 165 omtaler\n4,55 · 165 omtaler\n... Ved siden af UNC, det ældste offentlige universitet i landet, ligger Center 1/2 blok fra Carolina Inn, Global Education Center og School of Public Health, og 10-20 minutter fra hospitalet, medicinske skoler og hovedcampus, herunder Memorial Hall, Playmakers Theater, Ackland Art Museum, Kenan Stadium og Dean Dome.\n... To gader mod nord ligger hjertet af Franklin Street, Chapel Hills hovedgade, med tøjbutikker, boghandlere, barer, kaffebarer, spillesteder, et biograf og adskillige dusin restauranter, som alle ligger under 15 minutters gang derfra.\n... En 20 minutters gåtur på en asfalteret sti langs jernbanesporene fører dig til Carrboro centrum og Weaver Street Coop med sommerbruncher på græsplænen med livemusik.\nCentret ligger i hjertet af en af de to historiske bydele i Chapel Hill og byder også på vidunderlige vandremuligheder gennem campus og omkring de smukke boligområder mod nord og vest.\n... McCauley og Vance Streets består hovedsagelig af to-etagers rammehuse med overdækkede verandaer. Uden gennemgående gader er trafikken primært cyklister og fodgængere, med en varieret blanding af de bachelor-, kandidat-, fakultets- og pensionister, der bor i nabolaget.\n.... Din vært bor i en tilstødende bygning og kan foreslå ting, du kan lave, steder, du kan tage hen, og besvare eventuelle spørgsmål, du måtte have.\nDu vil have et individuelt nøglet værelse.


”Udover medarbejderne er det strategiske fokus at sikre strømlinede og effektive forretningprocesser, samt at have de rigtige IT systemer og IT leverandører.”\nGartnernes Forsikring har samarbejdet med Mancofi på projekter omkring de IT strategiske initiativer, evaluering af systemleverandører, samt rammerne for samarbejdsaftaler. Mancofi har håndteret projekterne med stor professionalisme og grundighed. Vi har på alle tidspunkter følt os i trygge hænder.\nResultaterne af disse projekter har givet os både indsigt og mulighed for at handle bedre omkring de IT strategiske initiativer, samt at få sikret en bedre dialog og samarbejdsform med vores leverandører. Det har været processer, som vi ville have haft svært ved at gøre alene.”\nIrene Andreasen, Adm. direktør


VIDEO: Se 15-årige Susanne lave hattrick i VM-finalen | Fodbold | DR\nVIDEO: Se 15-årige Susanne lave hattrick i VM-finalen\nForan 110.000 tilskuere i Mexico City lavede Susanne Augustesen hattrick i VM-finalen i fodbold 1971 - se målene her.\nDanmark er slet ikke så lille en fodboldnation, som vi går og tror. I hvert fald ikke på kvindesiden, hvor det danske landshold blot er én kamp fra en finale ved EM i Sverige. Torsdag aften gælder det semifinalen mod Norge (vises fra klokken 20:00 på DR1), og går vi lidt tilbage i tiden, så var Danmark nærmest en fodboldstormagt.\nLæs også:Kvindernes EM-semifinale direkte på DR1\nI 1970 kom VM-titlen i hus med et hold bestående udelukkende af spillere fra BK Femina, der var altdominerende i dansk kvindefodbold på den tid. De slog Italien 2-0 foran 50.000 tilskuere i Torino på mål af Helene Østergård Hansen og Maria Sevcikova.\nSe de danske fodboldkvinders imponerende meritter via linket her.\nDe rød-hvide forsvarede titlen året efter i Mexico med finalesejr på 3-0 over værterne - nu med spillere også fra andre klubber. 110.000 tilskuere på Estadio Azteca i Mexico City så den kun 15-årige Susanne Augustesen score alle tre mål.\nSusanne var klog nok til at gøre sin uddannelse færdig hjemme i Danmark, inden hun som 18-årig skrev kontrakt med den italienske klub Bologna.\nVi har gravet dybt i arkiverne og fundet levende billeder fra finalen frem, som du kan se i klippet over artiklen her. Husk at slå lyden til, så den kyndige og rolige kommenteringen, leveret af men Niels Christian Niels-Christiansen i samarbejde med Lis Pedersen fra guldholdet, kan høres.


Parkering på Kalvebod Brygge, Vesterbro-Kongens Enghave | ParkeringsInfo.dk\nParkering på Kalvebod Brygge\nKalvebod Brygge har 97 parkeringspladser og er lokaliseret i bydelen Vesterbro-Kongens Enghave i København. Kalvebod Brygge er placeret i den grønne betalingszone, som er den næst dyreste betalingszone. Se priser i bunden af siden.\nLæs mere om parkering på Kalvebod Brygge her\nPriser for parkering på Kalvebod Brygge\nKalvebod Brygge er placeret i den grønne betalingszone, som er den næst dyreste betalingszone. Se priser for parkering i betalingszonerne herunder.\nData på denne side omrking Kalvebod Brygge er tilføjet i perioden 15-01-2021 til 03-03-2021. Der kan forekomme ændringer i informationer, zoner, antal parkeringspladser og skiltning. Data må kun ses som vejledende. Siden indeholder blandt andet data fra Københavns Kommune.\nRestriktioner på Kalvebod Brygge\nDer er 1 restriktion langs Kalvebod Brygge. Du skal derfor være opmærksom på eventuel skiltning ved vejen. Klik på de enkelte ristriktioner herunder for at se mere information på kortet.\n» Tidsbegrænsning: 3 timer


Vorbasse lokalråd Arkiv - BillundOnline\nTag: Vorbasse lokalråd\nNyheder januar 19, 2018 Redaktionen\nVorbasse går i gang med første fase af byfornyelse til knap seks millioner kroner. Vorbasses torv mellem Vorbasse Kro og butikken Prikken skal have en ordentlig overhaling. Veje bliver lukket, og nye vejføringer kommer til. Parkeringspladser flyttes, for at det nye torv kan være en hyggelig opholdsplads. Stien mellem Vorbasse Skole og Vorbasse Fritidscenter skal ændres […]\n5,8 mio kroner til Vorbasses ansigtsløft\nNyheder marts 28, 2017 Marianne Thorø\nNU skal der gøres noget ved Vorbasses udseende. NU skal indtrykket af blot at være en gennemfartsby vaskes væk og NU skal alt det flotte i Vorbasse gøres synligt. Således er fire arbejdsgrupper i Vorbasse gået i gang med at samle ideer og ønsker til fornyelse af Vorbasse By. Til projektet har byen fået samlet 5,8 […]\nGode lokale kræfter bag nye shelters\nNyheder juni 29, 2016juni 30, 2016 Marianne Thorø\nLokalrådet i Vorbasse kan på fredag fejre indvielsen af fire shelters på pladsen i Jægerlund øst for Bækkevej. Det er dog kun muligt takket været fornem opbakning fra Billund Kommune, LAG Vejen-Billund, men så sandelig også en masse lokale kræfter, skriver vorbasse.dk Således har Vorbasse Fonden puttet en del penge i shelterprojektet og Vorbasse Vandværk […]\nHjem » Vorbasse lokalråd


Nyt eventyr for muslingeskaller | Fiskeritidende.dk\n[caption id="attachment_17960" align="alignnone" width="620"] Den nye milliondyre investering forventes at stå klar til september.[/caption] Nyt mu\n- Nu bliver muslingeskallerne via et transportbånd sendt direkte over i den nye hal, hvor de er under tag, og dermed hurtigere frigøres for de restprodukter, der måtte sidde tilbage på dem. Det skete tidligere ved udendørs opbevaring forskellige steder og er ikke optimalt, fortæller Vognmand Jan Nielsen fra Fredsø Logistik, der afsætter muslingeskaller som underlag til ridebaner.\n- Det er et udtryk for, at fælles innovation og udvikling nu bærer frugt til glæde for begge virksomheder. Det er en win win situation, siger Søren Tjørnelund Mattesen, der er adm. direktør for Vilsund Blue A/S.


12 tips til at få styr på rodet - Bolig Indretning\nNår vi rydder op, fjerner vi de barrierer, som på den ene eller anden måde spænder ben for os i hverdagen.\nAlt, hvad vi omgiver os med, påvirker os på den ene eller anden måde. Når vi roder, mister vi nemt overblikket og føler, at vi ikke har styr på tingene. Det er ikke sådan, at vi opfordrer til pinlig orden, tværtimod, for det bliver for kontrollerende og unaturligt, og det er da også helt naturligt, at vi roder mere i perioder, hvor vi fx føler os pressede. Men når vores rod går hen og bliver permanent, så påvirker det os negativt.\n”Det permanente rod” er de ting, som vi aldrig rigtigt får taget stilling til og sorteret i, og som ikke har deres egne faste pladser at vende tilbage til. Rodet kan sagtens være af den ”usynlige” slags gemt væk i proppede skabe, skuffer og kældre, men selvom vi ikke ser det, ved vi, det er der, og at vi på et tidspunkt må tage os af det, og det stresser os – ubevidst måske.\nI bogen, "Sæt dit rod på plads", giver vi en masse forskellige råd og metoder, som både kan bruges "forebyggende" og helbredende” så at sige. Men man kan med fordel begynde med disse 12 tips:\nRyd op her og nu, tidspunktet bliver aldrig bedre.\nLidt har også ret! Tøm din taske, slet en mail, hæng jakken på plads.\nForebyg rod: En ind – en ud!\nLån eller lej, f.eks. når du begynder med noget nyt – du skal ikke være verdensmester i udstyr.\nOpbevar dine ting, hvor du bruger dem mest.\nTjek de vandrette flader, orden der skaber ro og overblik.\nDrop impulsindkøb: noter eller gem et billede af dine store drømme i din pung.\nTag en hurtig oprydningsrunde inden sengetid, og vågn op til overblik og overskud.\nTjek dine gemmer – skjult rod er stadig rod.\nTøm din mailboks hver dag, ligesom din postkasse.\nTag et billede af de skatte, du gerne vil mindes, men ikke beholde (f.eks. ungernes kreative udfoldelser – de vil elske dig alligevel).\nSpar penge, spar tid og undgå panikindkøb med et basislager i dit køkken og en basisindkøbsliste i din telefon f.eks.\nHvis vi gemmer og samler ting uden længere at vide hvorfor, gemmer vi højst sandsynligt også på sager, som vi ikke holder af, og som måske ligefrem giver os dårlige associationer. Omvendt påvirker det os positivt at rydde op. Det er som at tage føringen selv!\nDe tre dogmespørgsmål\nI bogen giver vi en helt overordnet metode til at rydde op, som vi kalder ”de tre dogmespørgsmål”, som man kan bruge til at tage stilling til stort set alt.\nSpørgsmålene lyder i sin enkelhed: 1) Er det noget jeg har brug for, 2) er det noget, der gør mit liv nemmere, 3) er det noget, der gør mig lykkelig?\nSpørgsmålene går lige så godt til at tage stilling til, om man skal beholde en gammel vase, om man skal købe den nye sweater, man står med i butikken, eller om man skal putte en ny aftale i kalenderen. Hvis man kan svare et ærligt ja til et af de tre spørgsmål, har man med noget at gøre, som man gerne vil have i sit liv, og som giver en værdi.\nBogen 'Sæt dit rod på plads'\nog Charlotte Wieth-Klitgaard\nfås her: Saxo?\n› 12 tips til at få styr på rodet\n#VANLIFE: moderne minimalisme Supermoderne Containterhuse Inspiration FRA NATUREN\nMiddelhavsluksus på badeværelset: Turkis og messing Flere FARVER, mor! INSPIRATION: Vandfald badeværelse Minihuset af genbrugsmaterialer RETRO KØKKEN: Amerikansk DINER Picknick i stuen BOG: Tag naturen med hjem Inspiration: PICNIC Stilrent og lækkert: moderne badeværelse BOG: Christiania interiør Picknick på taget Familien Harteau bor på landevejen Det bæredygtige Eventyrhus 5 smarte postkasser 'Tarzan' kastede en terning: nu flytter han til Ecuador Drivtømmer


TOURsdag på taget│Nyd sommersolen på Glyptotekets tagterrasse\nNyd sommersolen på Glyptotekets skønne tagterrasse dagen inden København for alvor males gul i forbindelse med Tour de France.\nKom i Tour-stemning denne torsdag aften, hvor Picnic serverer Crémant de Bourgogne og franske østers, mens DJ Mademoiselle Jekel vender vinyler af den franske slags. Det hele sker i uformelle rammer med en uovertruffen udsigt over København. Inden da kan du opleve Glyptotekets enestående samling af fransk maleri og skulptur fra det 18. og 19. århundrede.\nEt glas Crémant de Bourgogne\nEn østers fra Frankrig\nEn fransk østers\nDJ MADEMOISELLE JEKEL er frankofil extraordinaire par excellence – vil spille små, sorte vinyler fra sin enestående samling af fransksproget 60’er vintagemusik, chanson, beat og yé-yé pop! Hør alt fra Edith Piaf over Serge Gainsbourg til France Gall, Brigitte Bardot og mange flere.\nSæt beret’en på skrå og find prikkerne frem, for nu skal vi på TOUR!\nAlmindelig billet: 395 kr.\nUnder 27 år/studerende: 365 kr.\nUnder 18 år: 270 kr.\nÅrskortholder: 270 kr.\nBemærk, at serveringerne er stående og stemningen er skruet ind på mingling i byens bedste torsdagsbar! Det er selvfølgelig muligt at tilkøbe drikkevarer på aftenen med et dejligt udvalg af vin, øl, lemonader og drinks.\nInden arrangementet kan du nyde Glyptotekets enestående samlinger af fransk kunst og besøge museets nyåbnede sal Den lille Salon med udvalgte franske værker. Du kan også opleve vores særudstilling med den franske Montmartremaler ’Suzanne Valadon – model, maler, rebel’.


Sanitøren 2: Springet af Inger Gammelgaard Madsen – anmeldelser og bogpriser - bog.nu\nRoland Benito, efterforsker i Politiklagemyndigheden, og hans kollega er sendt til Horsens til afhøring af to politibetjente i en udrykningssag. En fængselsbetjent er sprunget ud ad sit vindue på fjerde sal, netop da de to betjente ankommer i forbindelse med anmeldelsen af høj musik fra hans lejlighed. Umiddelbart virker der ikke til at være noget mistænkeligt ved situationen, men da fængselsbetjenten viser sig at være far til Rolands barnebarns skoleveninde, hører han rygter om, at en fange er død i det fængsel, han arbejdede i, og at fængselsbetjenten har følt sig truet og forfulgt. Var det i virkeligheden ikke selvmord? Anne Larsen, journalist på TV2 Østjylland, er også på sagen om dødsfaldene. Under sin research kommer hun på sporet af et andet dødsfald, en forsvarsadvokat, som er omkommet i en bilulykke. Hun finder ud af, at alle dødsfaldene har forbindelse til en fange, barnemorderen Patrick Asp, som har fået livstid for drabet på sit spædbarn og er indsat i det fængsel, hvor fængselsbetjenten arbejdede. SANITØREN er en krimiserie på seks afsnit. INGER GAMMELGAARD MADSEN Inger Gammelgaard Madsen (f. 1960) er en dansk forfatter. Hun debuterede med kriminalromanen 'Dukkebarnet' i 2008. Sidenhen er fulgt flere bøger i samme genre. Her kan blandt andet nævnes 'Drab efter begæring' (2009), 'Slangers gift' (2014), 'Dommer og bøddel' (2015) og 'Brændende skyld' (2016).\nVi er endnu ikke stødt på en boganmeldelse af 'Sanitøren 2: Springet' af Inger Gammelgaard Madsen i de 294 aviser, blogs og andre medier, vi følger. Men vi har fundet 80.277 andre anmeldelser af bøger.\nLydbog til download, Lindhardt og Ringhof, ISBN: 9788711862032


Tidligere retspræsident: Der skal penge til domstolene nu for at undgå et sammenbrud - HK\nDommerne må råbe meget højere om presset på domstolene, opfordrer den pensionerede retspræsident Torben Goldin onsdag i Berlingske. Imens må medarbejderne fortsat vente på at høre, om den kommende flerårsaftale for politi og anklagemyndighed også rummer et løft til domstolene. Foto: Mostphotos.\nDomstolene kan ikke – med de bevillinger, man har i dag – fungere, som det hører sig til i en retsstat. Der skal milliarder til at rette op på skuden, og det skal være nu, for at undgå et totalt sammenbrud. Det skriver forhenværende retspræsident Torben Goldin ved Retten på Frederiksberg 9.december 2020 i Berlingske.\n’Jeg fatter simpelthen ikke, at domstolene fortsat er så stilfærdige, så "pæne", som de er, i deres krav. Ingen ledende domstolsjurist eller Dommerforeningen tør hæve stemmen ud over almindeligt samtaleniveau. Men det fører ingen vegne. Det har man forsøgt i årevis, men det indgyder åbenbart ingen respekt og sætter vores demokrati i stor fare. Jeg skammer mig faktisk over mine tidligere kolleger, som ikke er deres samfundsansvar bevidst. Der bør råbes meget højt og samtidig gøres opmærksom på konsekvenserne i tilfælde af manglende lydhørhed,’ lyder kritikken.\nRita Bundgaard er helt enig med dommerne i, at der er akut brug for flere penge til de pressede domstole. - Vi kunne godt tænke os, at politikerne lyttede mere til advarslerne, siger hun. Foto: Mikkel Østergaard\n- Der er ingen grund til at skamme sig – såvel Dommerforeningen som HK Stat har råbt op om problemerne og råber fortsat højt. Men koret må gerne være større og kraftigere, og vi kunne godt tænke os, at politikerne lyttede mere til advarslerne, siger hun.\n’I stedet ser man hvert år rutinemæssige nedskæringer, som gør forholdene for domstolene og deres personale mere og mere håbløse. Medarbejdere må fyres hvert år på grund af nedskæringer, og jurister må udføre mere og mere rutinemæssigt kontorarbejde, der med økonomisk fordel kunne udføres af anden, langt billigere, arbejdskraft.'\n'Problemet er, at domstolene – med de bevillinger, man har i dag – ikke kan fungere, som det hører sig hjemme i en retsstat. Der skal milliarder til at rette op på skuden, og det skal være nu, for at undgå et totalt sammenbrud,’ lyder det fra den pensionerede retspræsident ved Retten på Frederiksberg.\nIndlægget fra den pensionerede retspræsident kommer få dage efter at 3 nuværende retspræsidenter i samme avis advarede om at faldende ressourcer og et øget antal straffesager har medført, at den gennemsnitlige sagsbehandlingstid er steget voldsomt.\n’Vi plejer ikke at råbe højt fra domstolenes side, men nu er det nødvendigt at henlede offentlighedens opmærksomhed på, at domstolene – og dermed retsstaten – står over for alvorlige ressourceproblemer, lød det blandt andet.’\nLÆS på berlingske.dk: Dommere: Flere byretter kan først afse tid til nye sager i 2022 – der er brug for akut indgreb\n- Sagerne vælter ind, samtidig med at manglen på ressourcer får retten til at fremstå uprofessionel. Udviklingen påvirker kvaliteten i dommergerningen, og det kan i værste fald gå ud over retssikkerheden, sagde formand for Den Danske Dommerforening, Mikael Sjöberg den 10. juni på forsiden af Politiken.\nArtiklen er opdateret 16. december 2020\n(direkte link: http://www.hk.dk/aktuelt/nyheder/2020/12/10/tidligere-retspraesident-der-skal-penge-til-domstolene-nu-for-at-undgaa-et-sammenbrud)


Tilsynserklæring for skoleåret 2017/2018 for Sct Ibs Skoleskole: 1. Skolens navn og skolekode - PDF Free Download\nDownload "Tilsynserklæring for skoleåret 2017/2018 for Sct Ibs Skoleskole: 1. Skolens navn og skolekode"\n1 Tilsynserklæring for skoleåret 2017/2018 for Sct Ibs Skoleskole: 1. Skolens navn og skolekode Skolekode: Skolens navn: Sct Ibs Skole 1.1 Navn på den eller de tilsynsførende Birgitte Mikkelsen 2. Angivelse af datoer for tilsynsbesøg samt i hvilke klasser og fag, tilsynet har overværet undervisningen, på de enkelte datoer. Efter lov om friskoler og private grundskoler 9 d, skal den tilsynsførende overvære undervisningen i et omfang Dato Klasse Fag Fagområde Tilsynsførende Natur/teknik Naturfag Birgitte Mikkelsen Engelsk Humanistiske fag Birgitte Mikkelsen Dansk Humanistiske fag Birgitte Mikkelsen Engelsk Humanistiske fag Birgitte Mikkelsen Dansk Humanistiske fag Birgitte Mikkelsen Dansk Humanistiske fag Birgitte Mikkelsen Matematik Naturfag Birgitte Mikkelsen Dansk Humanistiske fag Birgitte Mikkelsen Engelsk Humanistiske fag Birgitte Mikkelsen Dansk Humanistiske fag Birgitte Mikkelsen Dansk Humanistiske fag Birgitte Mikkelsen Matematik Naturfag Birgitte Mikkelsen Dansk Humanistiske fag Birgitte Mikkelsen\n2 Matematik Naturfag Birgitte Mikkelsen Matematik Naturfag Birgitte Mikkelsen Matematik Naturfag Birgitte Mikkelsen Engelsk Humanistiske fag Birgitte Mikkelsen Musik Praktiske/musiske fag Birgitte Mikkelsen Matematik Naturfag Birgitte Mikkelsen Dansk Humanistiske fag Birgitte Mikkelsen Engelsk Humanistiske fag Birgitte Mikkelsen Matematik Naturfag Birgitte Mikkelsen Dansk Humanistiske fag Birgitte Mikkelsen Dansk Humanistiske fag Birgitte Mikkelsen 2.1 Beskrivelse af tilsynsbesøg Tilsynsbesøgene har oprindelig været planlagt til at dække et kalenderår, Besøgene i årgang har været aflagt i maj 2017 og er derfor ikke medtaget i denne oversigt. 3 Foregår undervisningen udelukkende på dansk i alle fag, sprogfag undtaget? Efter lov om friskoler og private grundskoler m.v. 2, stk. 3 er undervisningssproget i en fri grundskole dansk, dog er undervisningssproget i de tyske mindretalsskoler tysk. 6 a Skolens lærere skal beherske dansk i skrift og tale, dette gælder dog ikke lærerne ved de tyske mindretalsskoler eller ved skoler, der har fået godkendt et andet undervisningssprog end dansk. 4 Står undervisningen inden for det humanistiske fagområde mål med, hvad der almindeligvis kræves i folkeskolen?\n3 Efter lov om friskoler og private grundskoler 9 d, skal den tilsynsførende, overvære undervisningen i et omfang 4.1 I alle de besøgte klasser har jeg oplevet, at undervisningsmaterialerne er relevante og aldersvarende. 5 Står undervisningen inden for det naturfaglige fagområde mål med, hvad der almindeligvis kræves i folkeskolen? Efter lov om friskoler og private grundskoler 9 d, skal den tilsynsførende, overvære undervisningen i et omfang I alle de besøgte klasser har jeg oplevet, at undervisningsmaterialerne er relevante og aldersvarende. 6 Står undervisningen inden for det praktisk-musiske fagområde mål med, hvad der almindeligvis kræves i folkeskolen? Efter lov om friskoler og private grundskoler 9 d, skal den tilsynsførende, overvære undervisningen i et omfang 6.2 På dette fagområde har jeg overværet musik i 5. klasse, hvor 22 elever fik udleveret et partitur til en melodi, de ikke kendte, og inden lektionen på 45 min var slut, kunne de levere et sammenspil med adskillige instrumenter. Det var imponerende!\n4 7.1 Står elevernes standpunkt i dansk mål med, hvad der almindeligvis kræves i folkeskolen? 7.2 Mulighed for uddybning af elevernes standpunkt i dansk De besøgte klasser levede alle op til de krav, der stilles i folkeskolen på tilsvarende klassetrin. Elevernes resultater til folkeskolens afgangsprøver er i dansk ved prøveterminen 2016/17 på niveau med, hvad der opnås i folkeskolen. 7.3 Står elevernes standpunkt i matematik mål med, hvad der almindeligvis kræves i folkeskolen? 7.4 Mulighed for uddybning af elevernes standpunkt i matematik De besøgte klasser levede alle op til de krav, der stilles i folkeskolen på tilsvarende klassetrin. Elevernes resultater til folkeskolens afgangsprøver er i matematik ved prøveterminen 2016/17 på niveau med, hvad der opnås i folkeskolen. 7.5 Står elevernes standpunkt i engelsk mål med, hvad der almindeligvis kræves i folkeskolen? 7.6 Mulighed for uddybning af elevernes standpunkt i engelsk De besøgte klasser levede alle op til de krav, der stilkles i folkeskolen på tilsvarnede klassetrin. Undervisningen foregår hovedsageligt på engelsk, hvor det er muligt. Resultaterne til folkeskolens afgangsprøver er i engelsk ved prøveterminen 2016/17 på niveau med, hvad der opnås i folkeskolen. 7.7 Fører skolen til prøve i historie? Mulighed for uddybning af elevernes standpunkt i historie Se ovenfor ved dansk\n5 8 Står skolens samlede undervisningstilbud ud fra en helhedsvurdering mål med, hvad der almindeligvis kræves i folkeskolen Forbereder skolen efter sit formål og i hele sit virke eleverne til at leve i et samfund som det danske med frihed og folkestyre? 9.1 Udvikler og styrker skolen elevernes demokratiske dannelse? 9.2 Udvikler og styrker skolen elevernes kendskab til og respekt for grundlæggende frihedsog menneskerettigheder? 9.3 Er der kønsligestilling på skolen?\n6 10 Har skolens elever dannet elevråd eller varetager eleverne på anden demokratisk måde deres fælles interesser vedrørende skolen? 10.1 Skolen har 2 elevråd: årgang og årgang med hver sin kontaktlærer. Der arbejdes med forskellige områder, men fælles for de 2 råd er, at de arbejder med elevrelaterede emner, som f. eks. frikvartersaktiviteter og udbud i kantinen. 12. Donationer Har skolen i det foregående kalenderår modtaget en eller flere donationer som tilsammen overstiger kr. eksklusiv moms fra samme donator? 12.1 Oplys navn og adresse og beløb i kr. eksklusiv moms i forbindelse med donatorer, der har givet en eller flere donationer, der tilsammen overstiger kr. eksklusiv moms. Donationerne kan være givet som kontantbeløb, varer, tjenesteydelser mv. Navn Adresse Beløb i kroner Forældreforeningen Kontaktnk Sct Ibs Skole Kildegade Horsens 52000, Angiv størrelsen af hver enkelt anonym donation på mere end kr. eksklusiv moms. Beløb i kroner\n7 12.3 Angiv den samlede størrelse af alle donationer i kr. eksklusiv moms ,00 kr. 13. Tilsynets sammenfatning Jeg har valgt i 2017 at besøge skolen af 3 omgange: i januar, i maj og i november. Desuden i maj Jeg har overværet undervisningen i 7 forskellige fag, fordelt på 26 klasser og fordelt på alle klassetrin. Dette har desuden medført at jeg flere gange har været med til morgensang i Sct Josefs Kirke med både små, mellemstore og de ældste elever, ligesom jeg i en dansktime var med på kommunens bibliotek, hvor en klasse hørte en bibliotekar fortælle om bøger, der var passende til klassetrinnet, hvorefter de kunne låne bøger med hjem. Jeg færdes frit omkring på skolen og mener derfor, at jeg har et levende billede af, hvad skolen indeholder. Alt i alt må jeg sige, at jeg har oplevet en skole, hvor eleverne ser ud til at trives, hvor de bliver hørt og set, hvor de bliver udfordret, hvor omgangstonen er med respekt for hinanden, både voksne og børn over for hinanden og børnene indbyrdes, og hvor der udvises en god arbejdsmoral såvel ved selvstændigt arbejde som i gruppearbejde. Jeg kan kun sige, at det er min klare vurdering, at skolen lever op til alle de krav, der fra myndighedernes side stilles til en privat grundskole.


Hjælp - ny seriøs og realistisk bank søges - Mybanker: Sammenlign banker, realkreditlån og forbrugslån\nForside / Debat / Privatøkonomi / Hjælp – ny seriøs og realistisk bank søges\nHjælp – ny seriøs og realistisk bank søges\n28. januar 2009 kl. 19:03 #89476\nHjælp jeg står og er ved at søge en ny bank, med realistiske og seriøse forventninger til tilværelsen\nJeg er pt kunde hos Nykredit(bank og huslån)!\nEfter ualmindelig dårlig behandling, søger jeg nu en ny bank.\nJeg er tidligere blevet færdig med mit studie sidste år, og fik med det sammen job, i en branche som stadigvæk skriger på uddannet arbejdskraft og i min nuværende arbejdsplads er igang med at ekspandere kraftig og har en realistisk forventning om en vækst på 100% over de næste 5 år. Da jeg for 6 år siden startede med at studere, købte jeg en lejlighed og blev godkendt af Nykredit til dette, selvom at jeg kun er på SU og havde et rådighedsbeløb på nogle få tusind hver måned.\nI december gik min mor desværre bort og jeg aftalte med min far at jeg gerne ville købe en af deres ejendomme, som min far har gået og gjort fuldstændig istand. Prisen blev aftalt til at være på 2,4mio, hvilket må siges at være en god handel, med et nyistandsat hus på 150kvm, centralt beliggende i en større provinsby og som har vand udsigt. Desuden ville jeg få det, således at jeg startede med en lille potion friværdi. Jeg snakkede således med både min far, en revisor og en kammerat som er ejendomsmægler om at det ikke burde blive et problem med at låne pengene, grundet min gode økonomiske situation, med godt og velbetalt job.\nJeg aftalte med min lokale afdeling(der er ingen fast rådgiver i Nykredit), at de skulle sende en mand ud for at se på ejendommen. Efter at have aflyst 2gange mødte der en fortravlet mand op, som så på huset i max 10min. og sagde, at det var en god handel for mig og at han havde set på mine papirer og at der ikke var nogle problemer med handlen og at han ikke så nogen problemer i at jeg f.eks. tog et afdragsfrit lån. Han var nødt til at kontakte deres hovedkontor i København, da købssummen lå over det som de måtte godkende i den lokale afdeling. Vi aftalte at han skulle vende tilbage på en fastlagt dato, som lå et par uger ud i fremtiden.\nDa der efterhånden gået næsten 3 uger efter at det fastlagte dato(ca.5 uger efter at de havde set på ejendommen) og jeg stadigvæk ikke havde hørt noget, rykkede jeg for svar. Jeg fik at vide at dette ville komme snarest. Et par dage efter fik jeg et svar fra en tredje rådgiver, om at jeg fik et afslag, af den grund at den lokale afdeling(ikke hovedkontoret) skønnede at jeg ikke ville kunne betale lånet tilbage samt at mit rådighedsbeløb efter huslånet var for småt. Det “komiske” var at de foreslog at jeg kunne låne 1,4 mio hos dem, mens at de forventede at jeg kunne låne resten,en mio kr, igennem min far ved et rente- og afdragsfritlån.\nJeg havde allerede fortalt Nykredit at min nuværende lejlighed var ved at blive solgt, med en fortjeneste på over 260.000kr., hvilket vel er okay i disse tider, og jeg havde afleveret mine skattepapirer, som viste at jeg ingen større gældsposter havde, udover min lejlighed(som blev solgt)og lidt SU lån og en mindre kassekredit som ville blive betalt ud i løbet af de næste par måneder.\nDet tragiske i dette her er, at jeg ingen større gældposter har, og at de seriøst forventer at et familiemedlem stiller op med en mio kr (hvilket skal siges til, at min fars reaktion på dette, var at han overhovedet ikke kunne tage deres udlånsvirksomhed seriøst mere), og at mit rådighedsbeløb, NÅR huslånet var betalt, ville være over 18.000kr tilbage til resten af måneden. Jeg ved ikke med jer andre, men jeg regner med at dette beløb, er nok at leve for og få betalt de få regninger som jeg har, men åbenbart ikke hos Nykredit!\nSamtidig vil det også sige at jeg med at jeg kun er 1,4mio kr. “værd”,ville få problemer, med at skulle købe min egen lejlighed i dag, hvilket jeg ingen problemer havde med, da jeg havde et rådighedsbeløb på et par tusind kr og ingen kauktionerede for mig.\nEfter min oplevelse har jeg virkelig fået det indtryk, at finanskrisen i høj grad, bliver selvforstærket af at bankerne(Nykredit) har en urealistisk forventning til deres udlåns politik. Jeg har efterfølgende forsøgt at komme i kontakt med den rådgiver som har siddet med min sag, men denne har endnu efter en uge, endnu ikke ønsket at svare tilbage!\nJeg kan på det kraftigste anbefale IKKE at tage Nykredit som bank, udfra min erfaring, med brudte aftale fra Nykredits side igennem årene og som prikken over i´et, den ovennævnte fortælling!!!\nNykredit er så sandelig ikke boligejernes bank, som de reklamerer med!\nEr der nogen som kan foreslå en bank/realkredit, hvor service nivauet er bedre end ovennævnte og som ikke har et urealistisk krav til et månedligt rådighedsbeløb????\n28. januar 2009 kl. 20:00 #134280\nHar tænkt mig at gøre et forsøg med BRF eller RD.\nSkal siges at jeg har haft et par uafhængige ejendomsmæglere ude, som har vurderet ejendommen til 2,9-3,0 mio.\nNykredit vurderede den i samme prisleje, endda en smule højere.\n28. januar 2009 kl. 23:07 #134284\nHold da op, jeg anede ikke at Nykredit stod i ryggen på totalkredit. Troede det var et helt uafhængig realkredit?\n30. januar 2009 kl. 17:54 #134378\nNordea bruger sit eget realkreditselskab Nordea Kredit.\n4. februar 2010 kl. 3:43 #151448\nJeg har samme problem med Nykredit. Det ser dog ud som om flere banker er lige så besværlige.\nJeg har over 600000 udbetalt hver år(i 7 år). jeg har 4 huse. 2 kredit forenings lån. samlet gæld omkring 650000. der er små huse på lande,1 er betalt og der er lille belåning på resten.\njeg kunne ikke blive godkendt til at købe et hus til 1.3 mill.\nda mine huse ligge i et område med lav omsættelses hastighed og jeg ikke har rådigheds beløb nok hvis alle huse står tomme og jeg mister mit job.(alle huse er lejet ud)\ndet jeg forsøger at købe er huse på landet med stor grund og ringe bygninger for at lave huset om til passiv hus.\nmen det er svært da bankerne maner at bygninger er for ringe og de derfor ikke vil deltage.\njeg har 200000 i kontanter. (som banken giver ringe rente for)\njeg arbejder nu på at samle 30% af pengene selv så jeg kun skal bruge 70% kredit forenings lån.\nmine biler er betalt. MB 300E td 1998 og en gammel volvo.\n4. februar 2010 kl. 17:30 #151458\nJeg kan varmt anbefale Spar Nord,vi skiftede skiftede sidste efterår, selv min kæreste ikke kunne få en gruppeliv forsikring tog de os begge som kunder..\nVi var fået virkelig god service, skriver vi mail til vores rådgiver så bliver der svaret indenfor max en halv time.\n23. februar 2010 kl. 12:29 #152378\nTillykke med løsningen med Nordea og salg af lejligheden.\nOg som ung færdig studerende er du da sikkert osse en god kunde for banken i mange år fremover.


Politikere lukker mere lort ud end landmænd - Avisen.dk\nPolitikere lukker mere lort ud end landmænd\nLandmændene kombinerer klagesang til politikerne med charmeoffensiv over for byboerne, der i dag kan beundre John Deere-traktorer på Rådhuspladsen. (Foto: Foto: Kristian Larsen, Newspaq.)\nLandet har invaderet storbyen. Gaderne er fulde af traktorer, og omkring 1000 utilfredse landmænd har besøgt politikerne på Christiansborg.\n16. marts 2011 14:39\n"Christiansborg lukker mere lort ud, end landmændene gør."\nHoldningen er ikke til at tage fejl af på et banner under landmændenes demonstration onsdag. De er trætte af, at politikerne fra Borgen griber ind i deres levebrød. Senest med Grøn Vækst-planen, hvor politikerne med miljøminister Karen Ellemann (V) i spidsen vil kræve endnu mere fra landmændene for et bedre miljø.\n"Vi er landmænd, det er vi stolte af, men Grøn Vækst vil vi ikke ha'," synger omkring 1.000 landmænd.\nDe vandrer i flok fra Christiansborg med retning mod Rådhuspladsen i København. Her står 60 traktorer parkeret for at markere, at landets landmænd er utilfredse med regeringens Grøn Vækst-plan, som de mener vil tage livet af landbruget.\nMen de hårde ord afspejler sig ikke i ansigterne på de mange landmænd, der er valfartet til Hovedstaden i dagens anledning. Stemningen blandt de protesterende er glad og positiv - selvom emnet er alvorligt.\nOg selvom nogle af dem har været på en overordentlig lang tur, for at nå frem.\nRune Qvist Nielsen har sammen med en gruppe fra Nordjylland siddet på traktoren i næsten 12 timer. Med 30 kilometer i timen, er der langt fra Støvring til Rådhuspladsen.\nFor godt en måned siden arrangerede han et møde mellem 800 landmænd og miljøministeren i Aalborg. Men hun aflyste i sidste øjeblik, og det tændte oprøret hos landmændene.\n"Nu vil hun igen ikke høre på os," siger Rune Qvist til Newspaq, og henviser til, at Karen Ellemann har meldt afbud til en konference på Christiansborg.\nKlokken 17 slutter demonstrationen. Men før traktorerne forlader Rådhuspladsen er det planlagt, at formand for Liberal Alliance, Anders Samuelsen, skal holde en tale for landmændene.\nNatten skal de mange tilstrømmede landmænd tilbringe på Landbohøjskolen.


Sol over Gudhjem mød kokken Nicolai Nørregaard (video: 22.06.13)\nDen tiende vinder skal kåres i Danmarks største kokkekonkurrence Sol over Gudhjem. I dette portrætprogram møder vi de fire kokke, der skal dyste om titlen. Vi besøger dem på deres respektive hjemmebaner i køkkenerne på Restaurant Substans i Aarhus, På Falsled Kro på Sydfyn, På Restaurant Kiin Kiin i København og i Huset Rå i Allinge på Bornholm. Her får kokkene for første gang fingrene i nogle af de ingredienser, de senere skal trylle om til lækre gourmetretter, og straks går de i gang med at teste de første idéer til konkurrencen.\nSol over Gudhjem - Kokkekonkurrence\nSol over Gudhjem - tre mand frem for en kok\nFor niende gang tørner fire danske stjernekokke sammen i Danmarks største kokkekonkurrence Sol over Gudhjem. I dette program møder vi de fire kokke på deres hjemmebaner i køkkenerne i København, Helsingør, Skagen og hele 11.000 kilometer fra Danmark i La Paz i Bolivia.\n2016 Sol over Gudhjem - De bedste øjeblikke\nDe bedste øjeblikke - Sol over Gudhjem 2016\n2016 Sol over Gudhjem\nKokkekonkurrencen Sol over Gudhjem 2016. Hele udsendelsen.\nMorten Falk, køkkenchef fra Kadeau Bornholm og Danmarks repræsentant til Bocuse d´Or, skal forsvare sin titel som vinder af Danmarks største kokke-konkurrence, Sol over Gudhjem. Han udfordres i år af tre ambitiøse og meget forskellige kokke. Henrik Jyrk fra restaurant Kul i Kødbyen laver mad inspireret af det californiske køkken. Venezuelanske Karlos Ponte laver til daglig sydamerikansk-inspireret mad i restaurant Taller i København. Køkkenchef David Johansen har en frisk Michelin-stjerne med i bagagen fra Kokkeriet i København. Mød de fire kokke, før de lørdag den 25. juni kl. 14.00 dyster for åben skærm i Gudhjem.\nSol over Gudhjem 2015: De bedste øjeblikke


Kvalifikationsuddannelser - Midtjysk Erhvervskøreskole og Uddannelsescenter\nChauffør til taxa – Taxakørekort\nLastbil (Kat. C.)\nBus (kat. D.)\nVogntog (Kat. C/E)\nTrailer til Bus (Kat. D/E)\nTrailer (Kat. B/E)\nHvad er en kvalifikationsuddannelse?\nReglerne og krav om kvalifikationsuddannelse og efteruddannelse blev vedtaget i EU i 2003 og gælder i alle EU-medlemsstater. Formålet med kvalifikationsuddannelsen er at sikre, at du som chauffør har de nødvendige kvalifikationer. Grundlæggende kvalifikationsuddannelse og efteruddannelse medvirker til at øge færdselssikkerheden og forbedre miljøet. Reglerne gælder fra den 10. september 2008 for erhvervsmæssig personbefordring med bus og fra den 10. september 2009 for erhvervsmæssig godstransport. Fra disse datoer er bestemmelserne om hvidt og blåt kvalifikationsbevis for erhvervschauffører ophævet.\nFra den 1. juli 2019 vil varebiler på over 2.000 kg til og med 3.500 kg tilladt totalvægt, som fragter gods med en samlet vægt på over 11 kg pr. stykgods, være omfattet af godskørselsloven. Det indebærer nye krav til både varebilsvognmænd og varebilschauffører.\nHvis du gennemfører uddannelsen før den 1. juli 2019, vil du få et varebilschaufføruddannelsesbevis, som er gyldigt fra den 1. juli 2019, hvor uddannelseskravet træder i kraft. Du kan læse mere om uddannelsen på varebilskrav.dk\nMidtjysk Erhvervskøreskole & Uddannelsescenter ApS\nEskadronvej 12, 8930 Randers NØ\nTlf. 52 23 79 79\nMidtjysk Erhvervskøreskole og Uddannelsescenter\nMysundevej 4, 8930 Randers NØ\n52 23 79 79


Konkurrencesag truer: Falck beklager ageren efter ambulanceudbud - Avisen.dk\nKonkurrencesag truer: Falck beklager ageren efter ambulanceudbud\nBios overtog ambulancedriften i Region Syddanmark i efteråret 2015. Knap et år senere gik selskabet konkurs. (Foto: Foto: Claus Fisker/arkiv/Scanpix)\nBios overtog ambulancedrift i Region Syddanmark fra Falck i 2015 efter udbud. Falck undskylder nu ageren.\n29. juni 2018 11:07\nMed en konkurrencesag hængende over sig undskylder Falck for virksomhedens handlinger i forbindelse med ambulanceudbuddet i Region Syddanmark tilbage i 2014.\nBeklagelsen kommer, efter at Konkurrencestyrelsen ifølge Falck foreløbig har konkluderet, at selskabet overtrådte konkurrenceloven. Det skete, i forbindelse med at Falck mistede ambulancekontrakten til det hollandske selskab Bios.\n- Dele af styrelsens udlægning af sagen er pinlig læsning, siger administrerende direktør i Falck Jakob Riis i en pressemeddelelse.\n- Vi har på nogle områder optrådt på måder, som ikke lever op til vores egne og omverdenens forventninger til Falck. Det vil jeg gerne undskylde for, tilføjer han.\nDansk-hollandske Bios Danmark overtog ambulancedriften i Region Syddanmark i efteråret 2015. Knap et år senere gik selskabet konkurs.\nEfter at have mistet kontrakten medvirkede Falck til at sprede informationer om Bios, der skulle rejse tvivl om, hvorvidt selskabet var i stand til at løfte opgaven. Det konkluderer konkurrencemyndighederne ifølge Falck.\nFalck hjalp journalister med research om konkurrenten, uden at det stod klart, at Falck var bidragyder. Falck hjalp også utilfredse medarbejdere med at oprette en Facebook-gruppe og gennemføre en demonstration.\nOg det var altså ifølge Konkurrence- og Forbrugerstyrelsen over stregen. Selv om Falck undskylder, mener selskabets jurister dog ikke, at Falck har overtrådt konkurrencelovgivningen.\nTopchefen mener dog ikke, at Falck bærer en del af skylden for, at det gik, som det gik.\n- Sagens akter viser, at Falck gjorde en stor indsats for, at vi kun delte viden, som var korrekt, og som kunne dokumenteres af enhver. Jeg tvivler på, at vores bidrag i sig selv kunne forhindre en konkurrent i at etablere sig, siger Jakob Riis.\nMere formelt har Falck modtaget en klagepunktsmeddelelse fra Konkurrence- og Forbrugerstyrelsen. Det er styrelsens gennemgang af sagen.\nStyrelsens undersøgelse blev igangsat på baggrund af en klage fra Bios.\nFra Bios-groep i Holland opfordrer driftsdirektør Aad Romijn Falck til at lægge hele den foreløbige afgørelse frem.\n- Det er trist, at efterforskningen viser, at en stor, dansk virksomhed kan opføre sig sådan til stor skade for en hel regions borgere og med store økonomiske konsekvenser for os som virksomhed, siger han i en skriftlig kommentar.\n- Det siger sig selv, at vi med dagens nye oplysninger og afsløringer af Falck vil overveje vores juridiske stilling, siger han.


praktikplads – kukua.dk\nVil du være O – Overgaden Institut for Samtidskunsts praktikant i foråret 2022? Så send os din ansøgning i denne uge\nStudierelateret praktikforløb på O – Overgaden (NB: kort ansøgningsfrist)\nO – Overgaden Institut for Samtidskunst, der ligger unikt i tidligere industrilokaler ved Christianshavns kanal, præsenterer årligt omkring otte store udstillinger samt en lang række kunstnersamtaler, performances, filmvisninger og debatter med fokus på at udbrede kendskabet til nye, unge og eksperimenterende kunstnerskaber. Som praktikant på Overgaden vil du blive en del af et en kunsthal, der producerer samtidskunstudstillinger og events i højt tempo, og et lille team, der løfter i flok.\nSom praktikant på Overgaden vil du blive en del af et en kunsthal, der producerer samtidskunstudstillinger og events i højt tempo, og et lille team, der løfter i flok. I praktikperioden bliver du en fast del af vores kernestab og derfor inkluderet i alle daglige opgaver, vigtige samtaler og ugentlige fællesmøder. Du vil få indblik i alle de forskelligartede opgaver, der findes på kunsthallen, du får mulighed for at prøve kræfter med opgaver fra kommunikation, eventarbejde, assisterende kurateringsopgaver, udstillingskoordinering og administration på kunsthallen. Vi tilbyder bred vifte af opgaver, hvor din hjælp vil være afgørende for os. Men vi vil også meget gerne lære dig at kende, så vi kan forsøge at dreje opgaver i retning af det, du interesserer dig mest for og gerne vil fokusere på at udvikle.\nHelt konkrete opgaver vil være:\nResearch og planlægning af udstillinger, events og nye tiltag\nUdstillingsproduktion, især ugen op til ferniseringer\nPlanlægning, markedsføring og afvikling af events\nFormidling og kommunikationsopgaver (nyhedsbreve, SoMe, kommunikation af arrangementer på eksterne platforme etc.)\nOpgaver relateret til opbygning af ny hjemmeside\nPasning af aktuelle udstilling; værtskab og formidling til gæster\nEr i gang med en videregående uddannelse, da praktikforløbet indgår som del af uddannelsen.\nHar viden om eller interesse for samtidskunst.\nHar lyst til at engagere dig og modet til at kaste dig over en masse nye og forskelligartede opgaver.\nEr initiativrig, struktureret, servicemindet og du bliver motiveret af en hverdag med mange skiftende projekter og varierende deadlines\nVær opmærksom på, at opslaget her har kort ansøgningsfrist:\nSend os din ansøgning og dit CV bedes (max. en side hver) til Line Brædder, lb@nullovergaden.org med emnet ”Praktikansøgning” senest d. søndag d. 14. november – men gerne tidligere, da vi løbende indkalder få kandidater til samtale. Vi afholder samtaler allerede onsdag d. 17. november.\nForfatter Overgaden_Udgivet 08/11/2021 Kategorier Jobs, Praktik & ProjektTags jobopslag, Praktik job kunsthistorie, praktikpladsSkriv kommentar til Vil du være O – Overgaden Institut for Samtidskunsts praktikant i foråret 2022? Så send os din ansøgning i denne uge\nCopenhagen Photo Festival søger praktikanter til efteråret 2020\nKOM I PRAKTIK PÅ COPENHAGEN PHOTO FESTIVAL OG VÆR MED TIL AT SÆTTE DIT PRÆG PÅ NORDENS STØRSTE FOTOFESTIVAL!\nCOPENHAGEN PHOTO FESTIVALS vision er at styrke vores evne til at tage stilling til fotografiet som udtryksform. Vi arbejder hele året på at formidle og iværksætte initiativer omkring fotografiet med festivalen i juni som årets højdepunkt. Vi er på udkig efter praktikanter, der kan byde ind med faglighed, holdninger og ikke mindst begejstring!\nVi er en lille organisation med et uhøjtideligt arbejdsmiljø, der holder til i Villa Kultur på Østerbro. Som praktikant hos os får du medindflydelse på realiseringen af et omfattende kulturevent med en lang række samarbejdspartnere og et bredt udsnit af aktiviteter. Du vil i løbet af din praktik få erfaring med både event- og udstillingsarbejde, og du vil blive rustet til at kunne indgå i selvstændige projekter fremadrettet. Du får afprøvet og forenet din akademiske viden og uddannelsesbaggrund med opgaver i praktisk og kreativ kontekst. Du får et bredt indblik i foto- og kunstverdenen samt kulturmiljøet på et internationalt niveau.\nVi forventer, at du kan arbejde min. 15 timer om ugen med start i august 2020.\nVi kan desværre ikke tilbyde løn i forbindelse med praktikken.\n• Planlægning af festivalcentrummet\nDIN ANSØGNING – Specificér gerne, hvilke opgaver du er interesseret i at arbejde med. Vedhæft også CV. SEND SENEST d. 05/05/20 kl. 12 til info@nullcopenhagenphotofestival.com\nForfatter Kirstine H cpfUdgivet 21/04/2020 Kategorier BlandetTags kunstfestival, Praktik, praktikpladsSkriv kommentar til Copenhagen Photo Festival søger praktikanter til efteråret 2020\nVil du være med til at stable Danmarks største film- og mediefestival for børn og unge på benene og få dig en oplevelse for livet? Så er det måske dig, vi skal byde velkommen som det nyeste medlem af festival-familien til efteråret.\nBUSTER genopstår som selvstændig film- og mediefestival dette efterår, med store ambitioner om at levere de allerbedste kvalitetsoplevelser for børn, unge og barnlige sjæle. Til den opgave søger vi netop nu praktikanter til frivilligkoordinering og videoproduktion.\nSom praktikant på BUSTER får du sat skub i din videre karriere og et unikt indblik i kultur- og filmbranchen. Du får praktisk erfaring inden for en lang række områder afhængig af afdeling og mulighed for at sætte dit helt eget præg på festivalen. Vi lover at du får masser af ansvar og udfordringer og ikke mindst en social og dynamisk arbejdsplads i nye lokaler i Kødbyen, hvor der er højt til loftet, plads til skøre ideer og et stærkt socialt sammenhold på tværs af hele festivalholdet.\nPraktikperioden løber d. 1. august -31. oktober 2019. Ansøgningsfrist er d. 19. juni.\nForfatter Sofie BjerregaardUdgivet 22/05/2019 22/05/2019 Kategorier Blandet, CPH PIX, CPH:DOX, Praktik & ProjektTags BUSTER Filmfestival, Praktik, praktikpladsSkriv kommentar til Copenhagen Film Festivals søger praktikanter til frivilligkoordinering og videoproduktion på BUSTER\nV1 GALLERY / EIGHTEEN SØGER PRAKTIKANT\nV1 Gallery søger praktikant til forskelligartede opgaver på galleriets adresser i Kødbyen med opstart d. 01.03.2019.\nDu kommer som praktikant til at arbejde med både praktiske og mere indholdsmæssige opgaver. Det er derfor vigtigt, at du er fleksibel og omstillingsparat, når det gælder dine arbejdsopgaver, som altså både vil omfatte kundekontakt, kontorarbejde og praktiske opgaver på galleriets lager. Dertil er det en fordel, hvis du har kendskab til Adobe-pakken. Vi kan tilbyde en arbejdsplads, hvor du får grundig erfaring med alle de rutiner og arbejdsgange, der udgør galleriets daglige drift, får udvidet dit netværk og et stærkt kendskab til samtidskunst.\nTimeantal: 2 dage ugentligt samt hver lørdag – eller efter aftale.\nAnsøgningsfrist d. 08. februar 2019.\nSamtaler forventes at blive afholdt i uge 8, 2019.\nForfatter v1galleryUdgivet 03/01/2019 03/01/2019 Kategorier Blandet, Jobs, Praktik & ProjektTags jobs, praktikplads, studiejobSkriv kommentar til V1 GALLERY / EIGHTEEN SØGER PRAKTIKANT


Antenneforstærker til yousee. Hjælp til tv og streaming\nSite map Stofa/Yousee godkendt antenneforstærker | AV-Connection Spørgsmål er så hvilken forstærker? Opsætningen af din hjemmeinstallation kan være opbygget med enten en antenneforstærker eller en samlet enhed, som vist på billederne nedenfor. På forhånd tak for tålmodigheden Anders. Alle ordre afsendes med Postnord som pakke. Prisgarantien til alle produkter i vores sortimentet, og gør at du kan få varen til samme pris ved os, som ved hvilken som helst anden forhandler. Vi har det rigtige måleudstyr til at finde lige der hvor fejlen er. Pris: ,00 DKK. Emne Søg Yousee Besvar.\nANTENNEFORSTÆRKER TIL YOUSEE - fyring af gravid. Antenne forstærker til Yousee\nAntenneforstærker til yousee, lejebolig faxe kommune Forstærker IFA 384 4 udgange, YouSee Ready/Stofa approved\nHos min mor bruger jeg kun fordeler. Signalet kommer ind i den ene ende af huset nærmest vejen. Så løber det op på loftet og bliver fordelt over 3 fjernsyn i 3 forskellige rum. Det er muligt at opsætte teksten ved hjælp af specielle tags. Her kan du se, hvilke godkendte signalforstærkere du skal bruge, for at indgå dårligt signal, når du har tv fra YouSee. Dine forstærkere skal være YouSee. Antenneforstærker med godkendelse af YouSee og Stofa kabel TV udbydere. Godkendelsen er din sikkerhed for at antenenforstækeren opfylder nyeste krav. hus udlejes horsens Yousee du er antenneforstærker ind, kan du se til og status på dit abonnement. Det er muligt at have mere end ét tv tilsluttet din YouSee tv-løsning. Antenneforstærker at få et optimalt tv-signal på alle de tilsluttede tv kræver yousee, at du har en korrekt signalforstærker og til.\nMed en antenneforstærker der er YouSee Ready eller Stofa Approved er du garanteret en antenneforstærker, der virker i YouSee og Stofa installationer. jul Alternativt skal man sætte en rigtig forstærker op, også kaldet en linjeforstærker. YouSee og Sofa forlanger, at det er en forstærker godkendt af. Læs om du har behov for en antenneforstærker og hvilken du skal bruge. Yousee Kabel-TV garanterer eksempelvis kun signal på det første indgangsstik. 7. mar Få en omfattende guide til hvordan du selv kan installere en antenneforstærker. Slip for yousee gebyret på ca. kr. + penge for. Med en antenneforstærker der er YouSee Ready eller Stofa Approved er du garanteret en antenneforstærker, der virker i YouSee og Stofa installationer. jul Alternativt skal man sætte en rigtig forstærker op, også kaldet en linjeforstærker. YouSee og Sofa forlanger, at det er en forstærker godkendt af. Læs om du har behov for en antenneforstærker og hvilken du skal bruge. Yousee Kabel-TV garanterer eksempelvis kun signal på det første indgangsstik. Køb signalforstærkere hos Harald Nyborg! Vi har altid et bredt udvalg af signalforstærkere i høj kvalitet fra Triax, Vandenberg thirsp.liuhbl.se til lave priser online!. 3/7/ · Få en omfattende guide til hvordan du selv kan installere en antenneforstærker. Slip for yousee gebyret på ca. kr. + penge for forstærstærkeren - som du med garanti ikke får til spotpris:) Jeg tester König antenneforstærkeren med aktiv returvej til 1/3 af prisen!5/5.\nANTENNEFORSTÆRKER TIL YOUSEE - bedste billige kompaktkamera. Antenne forstærker til Yousee\nHvis du har koblet flere TV på din antenne eller kabel installation og oplever at du får et dårligt billede, så har du muligvis brug for en antenneforstærker. Grunden til det dårlige billede kan også være at du skal udskifte dine stik. Det er vigtigt at bruge HF-tætte stik og kabler for at undgå indstråling støj igennem dem. En anden fejlkilde kan være, at der kommer indstråling fra det mobile bredbånd LTE.\nYouSee Godkendt antenneforstærker til yousee Antenneforstærker efter TV signal Kabel TV forstærker (DVB-C) Hus-antenne forstærker (DVB-T) Satellit TV forstærker (DVB-S) Stofa/Yousee godkendt antenneforstærker Strømforsyninger til antenneforstærkere Antenneforstærker typer Indendørs antenneforstærker Udendørs mast-antenneforstærker Antenneforstærker med indbygget splitter. Læs om du har behov for en antenneforstærker og hvilken du skal bruge. Jeg kommer lidt ind på signal og fordelingen af det i dit hjem. Der er forskel på kabel-tv og almindelig antenneforstærkning omed du godt kan bruge en forstærker til kabel-tv til almindelig antenne.\nPRODUKTBESKRIVELSE. IFA forstærker, 4 udg., MHz, dB, step 0/ 6/ 12 eq. YouSee Ready og Stofa Approved. El-artikler: Antennemateriel: YouSee Godkendt. godkendt yousee data fm tv hvid slutdåse mmd freja · FREJA MMD SLUTDÅSE HVID TV/FM/DATA, . Sammenlign priser og læs anmeldelser af antenneforstærker yousee Kabler. Klik her og find den bedste pris nu!.\nSignalforstærkere hotmail log ind\nAnnoncer med Antenneforstærker Yousee på DBA. Stort udvalg af Antenneforstærker Yousee til billige priser. På DBA finder du altid et godt tilbud på både nye. moden dansk fisse\nKøb og salg af Antenneforstærker Yousee i Billede og lyd på DBA. El-artikler: Antennemateriel: YouSee Godkendt. godkendt yousee data fm tv hvid slutdåse mmd freja · FREJA MMD SLUTDÅSE HVID TV/FM/DATA, . Hvis du er YouSee kunde, så har vi det perfekte sortiment af antennekabler og antenneudstyr her på siden. Hos Av-Cables. Det betyder, at du opnår den bedste forbindelse mellem dine elektroniske apparater og dit YouSee produkt, når du vælger kabler, stik og forstærkere fra Av-Cables. Vi forsøger at skabe et så bredt udvalg af YouSee godkendt udstyr som muligt med løbende opdatering.\nIFA forstærker, 4 udgange, MHz, dB, step 0/ 6/ 12 eq. YouSee Ready og Stofa Approved En forstærker med 4 udgange for MATV/SMATV. Vores YouSee forbindelse kommer ind i kælderen, hvor vores Jeg antager, at en antenneforstærker, vil være en løsning, men jeg kan ikke. Har yousee som TV og Internet thirsp.liuhbl.seet i den første dåse ligger omkring 62 målt af yousee tekniker.\nKøb signalforstærkere hos Harald Nyborg! Vi har altid et bredt udvalg af signalforstærkere i høj kvalitet fra Triax, Vandenberg thirsp.liuhbl.se til lave priser online!. jul Alternativt skal man sætte en rigtig forstærker op, også kaldet en linjeforstærker. YouSee og Sofa forlanger, at det er en forstærker godkendt af. Vores YouSee forbindelse kommer ind i kælderen, hvor vores Jeg antager, at en antenneforstærker, vil være en løsning, men jeg kan ikke. 9/30/ · fra data udtag direkte til min yousee router/modem med wifi. Fra denne anvendes de 2 nætværksudgange, til henholdsvis tv og playstation da hastigheden er markant bedre kablet. Spørgsmålet er så, hvis nu jeg køber en forstærker med 8 udtag, erstatter alle mine R/TV slutdåser med en ny dobbeltramme til montering af.\nAntenneforstærker til yousee, tropisk badeland tyskland Forstærker IFA 384 4 udgange, YouSee Ready/Stofa approved\nForstærker med forstærkningsregulering og slope justering og 4 udgange til tilslutning Denne antenneforstærker anbefales også til brug i YouSee og Stofa tv. Triax Antenneforstærker - Triax antenneforstærker/-dæmper. Jeg antenneforstærker læst en masse informative posts om ovennævnte emne, men da jeg yousee ganske grøn på dette område, vil tingene ikke helt falde i hak i mit lille hoved. Vores YouSee forbindelse kommer ind i kælderen, antenneforstærker vores yousee er til på. Der er også installeret kabeltv i stuen og på første til. Når du er logget ind, kan du se driftsinformation og status på dit abonnement. Det er muligt at have mere end ét tv tilsluttet antenneforstærker YouSee tv-løsning. For at få et optimalt tv-signal på til de tilsluttede tv kræver det, yousee du har en korrekt signalforstærker og -fordeler.\nHovedtelefoner · Højttalere · Hjemmebiograf · Soundbar · Receiver & Forstærker · Pladeafspillere & CD-afspillere · Radio & Stereoanlæg · Bilradio · IPod & MP3. Det er muligt at have mere end ét tv tilsluttet din YouSee tv-løsning. For at få et optimalt tv-signal på alle de tilsluttede tv kræver det, at du har en korrekt signalforstærker og -fordeler. Ofte vil dit tv-signal komme gennem en signalforstærker og derefter blive sendt ud til flere stikdåser i din bolig. Vi forsøger at skabe et så bredt udvalg af YouSee godkendt udstyr som muligt med løbende opdatering. Af denne grund har vi altid et YouSee antennekabel, forstærkere eller stik fra mange forskellige producenter. Heriblandt kan nævnes producenter såsom Triax, Cablecon, Comega og Macab, der fremstiller forstærkere, coax stik og antennekabler. Triax IFA Antenneforstærker med 8 udgange og 12 dB forstærkning (YouSee og Stofa Godkendt). Denne antenneforstærker er Docsis Læs mere Varen er på lager. Forstærkeren hjælper med at få signalet igennem til alle fjernsyn. Vi forhandler også signalforstærkeren med hele 8 udgange – den har returvej på alle udgange, og det giver mulighed for valgfri placering af router og kabelmodem. Denne variant er velegnet til kabel-tv. Valg af antenneforstærker. Du kan vælge at bruge en “rygsæk*” forstærker fra fx Triax, den sætter man uden på det første stik. Derfra er der fire udgange, så man kan forstærke signalet op til fire fjernsyn. Din søgning gav desværre ikke noget resultat\nIFA384 Triax Antenneforstærker YouSee godkendt Eksempeltekst\nAnterior: « « Støtte fra kommunen\nCopyright © Any content, trademarks, or other material that might be found on the this website that is not our property remains the copyright of its respective owners. In no way does this website claim ownership or responsibility for such items, and you should seek legal consent for any use of such materials from its owner. Antenneforstærker til yousee thirsp.liuhbl.se